1.0. Oplæg om mulighed for at gå med på option\n1.1. Drøftelse af høringsversionen for Sundhedsaftalen 2019-2023 (DAK-sag)\n1.2. Godkendelse af procesplan for følgegruppernes input til den administrative del af Sundhedsaftalen 2019-2023 (DAK-sag)\n1.3. Oplæg ved Steno Diabetes Center Odense\n1.4. Oplæg vedr. “E-læring for tidlig opsporing”\n1.5. Drøftelse af aftaler om længerevarende hjemmebesøg\n1.6. Almen orientering\n2.1. Drøftelse af høringsversionen for Sundhedsaftalen 2019-2023\n2.2. Godkendelse af procesplan for følgegruppernes input til den administrative del af Sundhedsaftalen 2019-2023\n2.3. Formandskabsbehandlet: Godkendelse af de økonomiske omkostninger ved tilknytning af de kommunale akutfunktioner til den regionale Laboratoriemedicinske Kvalitetsordning\n2.4. Godkendelse af organisering af telemedicinsk sårvurdering\n2.5. Godkendelse af samarbejdsaftale om telemedicinsk sårvurdering\n2.6. Godkendelse af monitorering af det tværsektorielle forløbsprogram for mennesker med KOL\n2.7. Formandskabsbehandlet: Status for implementering af Overenskomsten for almen praksis\n2.8. Status for Landsdelsprogrammet for KOL i Syddanmark\n2.9. Formandskabsbehandlet: Status fra følgegrupperne\n2.10. Formandskabsbehandlet: Punkter til det næste møde i Det Administrative Kontaktforum\n2.11. Formandskabsbehandlet: Godkendelse af dagsordenspunkter til Sundhedskoordinationsudvalget\n2.12. Formandskabsbehandlet: Øvrig gensidig orientering\np-kort 19. november 2018a1037bf6-21a2-406d-8795-c5d6a6deda53.pdf\nP-kort 19. november 2018.pdf\nOplæg om mulighed for at gå med på option\nPer Bo Andersen, leder af Fælles Servicecenter for Telesundhed i Region Midtjylland, orienterede Sundhedsstrategisk Forum om mulighederne for at gå med i optionen.\nSundhedsstrategisk Forum besluttede efter endt drøftelse, at det er op til den enkelte kommune at vælge, hvorvidt de vil gå med i optionen. Den enkelte kommune skal selv give Per Bo Andersen besked senest tirsdag den 20. november 2018, hvis de ønsker at være med i optionen.\nFælles Servicecenter for Telesundhed i Midtjylland har rettet henvendelse til de Syddanske Kommuner igennem Region Syddanmark og KKR Syddanmark.\nFælles Servicecenter for Telesundhed i Region Midtjylland er en tværsektoriel enhed mellem Region Midtjylland og de 19 midtjyske kommuner. Centeret vil tilbyde de 22 syddanske kommuner en mulighed for at gå med i en option på et udbud. Centeret har et udbud på vej omkring support og service til understøttelse af borgeres og sundhedsfagliges anvendelse af informationsteknologi via videokommunikation, telemonitorering, telemedicinske målinger, virtuelle træningsløsninger mv. Den kommende service- og supportleverrandør skal blandt andet stå for service og support for borgerløsningen i KOL-programmet i den midjyske region.\nDer er den 14. november udsendt mail til sundhedschefer og sundhedsdirektører i alle 22 kommuner, hvor optionen præsenteres nærmere. Se vedhæftet mail.\nPer Bo Andersen, leder af det Fælles Servicecenter for Telesundhed i Midtjylland, vil holde et kort oplæg på mødet, og der vil være mulighed for at stille spørgsmål. Per vil være i DGI-huset fra kl. 10.00, så der er også mulighed for at komme lidt inden mødet og tale med ham om optionen.\nTager oplægget til orientering og drøfter optionen\nsag om optiond5849791-c789-4560-8f9d-d8172ddee87a.docx\nSag om option.docx\nDrøftelse af høringsversionen for Sundhedsaftalen 2019-2023 (DAK-sag)\nSundhedsstrategisk Forum drøftede høringsudkastet til Sundhedsaftalen 2019-2023. Der var enighed om, at det var et fint udkast, og at drøftelserne på rundemøderne er afspejlet i høringsudkastet. Det blev anerkendet, at der blandt andet er blevet tilføjet målsætninger for ‘kronikerne’ og ‘den ældre medicinske patient’, som blev efterspurgt på mange af de lokalpolitiske møder.\nDer var opbakning til, at det undersøges nærmere, hvorvidt det er muligt at lave en to-årig pixi-sundhedsprofilundersøgelsen. Enten regionalt eller nationalt. Det vil gøre det muligt løbende at følge udviklingen i de målsætninger, der forfølges i undersøgelsen.\nDer blev opfordret til, at kommunerne i deres høringssvar forholder sig til ajourførte medicinoplysninger (FMK), da det ikke er indeholdt i høringsudkastet. Region Syddanmark ligger relativt lavt på ajourføringen af medicinoplysninger sammenlignet med landsgennemsnittet. Det er den bedste indikator vi har for at sikre, at borgerne får den medicin, de har brug for, hvorfor det bør indarbejdes som en målsætning i aftalen.\nSekretariatet vurderer, at følgende ændringer fra mødet i Sundhedskoordinationsudvalget den 25. oktober er væsentlige at fremhæve:\nVisionen for ‘Vi skaber mere lighd i sundhed’ er indarbejdet i den overordnede vision, der nu hedder ‘Vi samarbejder om at skabe lighed i sundhed og udvikle det nære og sammenhængende sundhedsvæsen’.\nDer er sat måltal på målsætningerne for børn og unge med overvægt og svær overvægt. Dette er gjort ud fra den tidligere regerings ‘Nationale mål for danskernes sundhed de næste 10 år’, da det er eneste publikation, der sætter en målbar retning for børn og unges overvægt.\nAt der først sættes måltal for ‘overdødeligheden’ samt ‘unge med psykiske lidelser tilknytning til en uddannelse’, når indikatoren er udviklet (de otte nationale mål). De forventes at være udarbejdet, når næste afrapportering for de otte nationale mål foreligger i medio 2019.\nDet er ydermere væsentligt at være opmærksom på, at ‘Organisering’-afsnittet vil blive justeret, såfremt Det Administrative Kontaktforum beslutter sig for en ændret organisering for det administrative og implementeringsniveauet for Sundhedsaftalen 2019-2023.\nFormandskabet vurderer, at udkastet til Sundhedsaftalen er klar til høring, og har ikke forslag til justeringer af udkastet. Følgende kan nævnes i forhold til den videre proces og evt. gives som input i de kommunale høringssvar:\nSyddanmark ligger lavt i ajourførte medicinoplysninger i almen praksis i forhold til de øvrige regioner. Der kan ligge flere faktorer til grund for dette, og særligt de praktiserende læger stiller spørgsmål ved, om ajourføringen opgøres hensigtsmæssigt. Det er derfor er væsentligt, at der er fokus på ajourførte medicinoplysninger i arbejdet med den kommende sundhedsaftale\nPå mødet i Sundhedskoordinationsudvalget blev det drøftet, at det er relevant, at det undersøges nærmere, hvorvidt der kunne laves en sundhedsprofilundersøgelse hvert andet år. Herved kunne det blandt andet være muligt at følge målsætningerne om mental trivsel og unge rygere hyppigere. Formandskabet bakker op omkring dette forslag, som bør undersøges nærmere\nI det administrative tillæg til sundhedsaftalen er det væsentligt at have fokus på digitalisering, data og videreudviklingen af disse. F.eks. er det relevant med større fokus på Patient Rapporterede Oplysninger.\nDrøfter høringsudkastet til Sundhedsaftalen 2019-2023\nSundhedskoordinationsudvalget drøftede på deres møde den 25. oktober 2018 et udkast til Sundhedsaftalen 2019-2023. Udkastet var udarbejdet på baggrund af de visioner og forslag til målsætninger, som Sundhedskoordinationsudvalget godkendte primo juni 2018 samt input fra de 22 lokalpolitiske møder mellem Sundhedskoordinationsudvalget, de syddanske kommuner og lokale PLO repræsentanter, som er afholdt i perioden 20. august – 3. oktober 2018.\nUdkastet til Sundhedsaften 2019-2023 er revideret på baggrund af drøftelserne i Sundhedskoordinationsudvalget den 25. oktober, og der foreligger derfor nu et høringsudkast til Sundhedsaftalen. Det Administrative Kontaktforum skal drøfte høringsudkastet forud for en godkendelse i Sundhedskoordinationsudvalget den 6. december 2018.\nHøringsudkastet til Sundhedsaftalen 2019-2023 er bygget op om de politiske visioner, målsætninger og virkemidler, der tilsammen tydeliggør den overordnede ramme for det tværsektorielle sundhedsaftalesamarbejde, samt hvad parterne forpligter sig på i den kommende aftaleperiode.\nDet Administrative Kontaktforum besluttede på mødet den 27. september 2018 at opdele Sundhedsaftalen i en politisk (nærværende høringsudkast) og en administrativ del (tillæg til sundhedsaftalen), hvori det beskrives hvilke indsatser og initiativer, som skal indfri de politiske visioner og målsætninger.\nUdarbejdelsen af det administrative tillæg til Sundhedsaftalen drøftes i anden sag på dagsordenen.\nÆndringer i visioner og målsætninger\nPå baggrund af input fra de 22 lokalpolitiske møder og Sundhedskoordinationsudvalgets drøftelser den 25. oktober 2018 er der foretaget følgende justeringer af visioner og målsætninger for Sundhedsaftalen 2019-2023:\nMålsætningerne er skærpet og gjort målbare. En del af de tidligere mere procesorienterede målsætninger er indarbejdet i beskrivelsen af visionerne.\n’Sømløse overgange’ er trukket ud af den overordnede vision og er blevet en selvstændig vision for at tydeliggøre fokusset på de store grupper som den ældre medicinske patient og mennesker med kronisk sygdom. Herunder er der indarbejdet fem målsætninger, som udspringer af indikatorer under de 8 nationale mål, og som er af særlig relevans for ovennævnte målgrupper og det tværsektorielle samarbejde.\nDer er tilføjet en ny delvision under visionen om forebyggelse: Vi arbejder for at færre børn og unge er overvægtige, samt tilhørende målsætninger.\nMålsætningen under visionen for ”Lighed i Sundhed” er justeret, dette for at sikre, at det er muligt at opnå målopfyldelse\nDer er indskrevet et afsnit om udmøntning af politiske visioner og målsætninger.\nVirkemidlerne er justeret, så de fremstår mere handlingsorienterede. Endvidere er borgernes eget ansvar for sundhed fremhævet samt inddragelse af civilsamfundet. Ligeledes er sundhedsteknologi og telemedicin skrevet tydeligt ind som mulige samarbejdsformer, der kan understøtte udviklingen af det nære og sammenhængende sundhedsvæsen.\nSundhedskoordinationsudvalgets samarbejde med Praksisplanudvalget om sammenhæng mellem sundhedsaftalen og praksisplanen er gjort tydeligere.\nEndeligt er det tilføjet, at aftaleperioden hedder 2019-2023 på baggrund af en præcisering fra Sundhedsstyrelsen.\nsundhedsaftalen 2019-2023 – 061118 (2)991fe0e5-250a-417e-856c-311c0fedec0a.docx\nSundhedsaftalen 2019-2023 – 061118 (2).docx\nGodkendelse af procesplan for følgegruppernes input til den administrative del af Sundhedsaftalen 2019-2023 (DAK-sag)\nSundhedsstrategisk Forum godkendte procesplanen med nedenstående bemærkninger.\nDet er vigtigt, at opgaverne til følgegrupperne bliver tydeligt formuleret, så følgegrupperne har den samme ramme at arbejde ud fra. Derudover skal der være opmærksomhed på, hvilke forventninger der er til deres arbejde med øvrige opgaver frem mod godkendelse af Sundhedsaftalen 2019-2023.\nDet er væsentligt, at der i den administrative aftale også er fokus på, hvordan der konkret skal arbejdes med virkemidlerne i Sundhedsaftalen 2019-2023, når de forskellige indsatser defineres.\nFølgegrupperne skal i deres arbejde være opmærksomme på, hvordan de bedst støtter hinanden på tværs af målsætningsområder, så indsaterne koordineres og videndeles bedst muligt.\nDet er Sekretariatets vurdering, at sagen afspejler beslutningen i Det Administrative Kontaktforum den 27. sepetember 2018. Der er i sagen lagt op til, at følgegrupperne skal levere et overblik til Det Administrative Kontaktforum over eksisterende opgaver.\nDerudover er de politiske målsætninger for den kommende sundhedsaftale blevet fordelt mellem følgegrupperne. Fordelingen er gjort med udgangspunkt i følgegruppernes nuværende porteføljer. Således er de primært fordelt mellem fire grupper, og de resterende tre grupper har fået til opgave at bidrage med særlig viden og input.\nI opgavebeskrivelsen til følgegrupperne bør begrebet “indsatsområder” anvendes i stedet for “indsatser”, da Følgegrupperne ikke vil kunne nå at give uddybende indsatsbeskrivelser for alle indsatsområder.\nDer bør arbejdes i, hvis det er muligt at nå, at der afholdes et “kick-off”- møde for de involverede følgegrupper, så det sikres, at tilbagemeldingerne fra følgegrupperne går i samme retning.\ngodkender procesplanen for følgegruppernes arbejde i forhold til at gennemgå deres eksisterende opgaveporteføljer og komme med forslag til indsatser, der kan indfri de politiske målsætninger for Sundhedsaftalen 2019-2023\nDet Administrative Kontaktforum besluttede den 27. september 2018, at de nuværende følgegrupper får følgende to opgaver i forbindelse med udarbejdelsen af den administrative del af Sundhedsaftalen 2019-2023:\nGennemgå deres opgaveportefølje med henblik på at vurdere hvilke opgaver/indsatser, som skal videreføres i Sundhedsaftalen 2019-2023, og hvilke der eventuelt skal afvikles.\nKomme med forslag til konkrete indsatser, der skal bidrage til at indfri de politiske målsætninger for Sundhedsaftalen 2019-2023.\nDet er på dagens møde nødvendigt at præcisere, hvilke forventninger der er til følgegruppernes leverancer på de to opgaver, og hvordan leverancerne skal behandles i Det Administrative Kontaktforum inden godkendelse i Sundhedskoordinationsudvalget den 26. juni 2019.\nGennemgang af eksisterende porteføljer\nDen kommende sundhedsaftale skal bygge videre på vores stærke tværsektorielle samarbejde. Vi har blandt andet udarbejdet forskellige samarbejdsaftaler og forløbsprogrammer, som skaber værdi og sammenhæng, og som fortsat kan være med til at udvikle det nære og sammenhængende sundhedsvæsen. Der er dog behov for at vedligeholde og videreudvikle vores eksisterende samarbejdsaftalegrundlag. Derfor skal følgegrupperne gennemgå deres eksisterende opgaveporteføljer med det formål at kunne anbefale Det Administrative Kontaktforum, hvilke indsatser de vurderer, skal videreføres i den kommende sundhedsaftale. Ligeledes skal følgegrupperne forholde sig til, om der er nogen indsatser, der ikke længere er brug for.\nFor at kunne skabe et overblik til Det Administrative Kontaktforum skal følgegrupperne levere følgende information:\nEn beskrivelse af indsatsen\nBegrundelse for om indsatsen skal videreføres eller afvikles\nEn beskrivelse af hvornår indsatsen kræver særligt fokus i aftaleperioden\nFølgegrupperne vil modtage et skema, som de skal bruge i forbindelse med udfærdigelsen af ovenstående information.\nFordelingen af de politiske målsætninger\nDe politiske målsætninger fordeles mellem følgegrupperne, så det bliver tydeliggjort, hvilke følgegrupper, der får ansvaret for at levere forslag til indsatser og initiativer, der kan indfri de enkelte politiske målsætninger\nMed udgangspunkt i de opgaver, som følgegrupperne tidligere har været involveret i, samt ud fra et hensyn til ressourcetrækket, foreslås følgende fordeling af målsætninger imellem følgegrupperne:\nVi vil reducere andelen af børn og unge (6-16 år) med overvægt og svær overvægt\nVi vil reducere andelen af unge (16-24 år), der ryger til maksimalt 10 %\nVi vil reducere andelen af daglige rygere til maksimalt 13 %\nVi vil reducere antallet af akutte indlæggelser af KOL-patienter til 380 per 1000 KOL-patienter\nVi vil reducere antallet af akutte indlæggelser af diabetes type 2-patienter til 270 per 1000 diabetes type 2-patienter\nVi vil reducere antallet af forebyggelige indlæggelser per 1000 ældre til 35\nVi vil reducere antallet af akutte genindlæggelser inden for 30 dage til maksimalt 10 % for somatisk syge og 15 % for psykisk syge\nVi vil reducere antallet af færdigbehandlingsdage på sygehusene til 1 dag for både somatisk og psykiatriske patienter.\nVi vil sikre, at antallet af unge med psykiske lidelser, som er tilknyttet til en uddannelse er steget til minimum XX %\nVi vil sikre, at andelen af somatisk syge, som fastholdes på arbejdsmarkedet er steget til minimum 82 %\nVi vil sikre, at andelen af psykisk syge, som fastholdes på arbejdsmarkedet, er steget til minimum 50 %\nVi vil reducere overdødeligheden blandt borgere med psykiske lidelser med 8 %\nBidrager særligt med input til indsatser, som rummer et potentiale for et ændret samarbejde.\nFølgegruppen for velfærdsteknologi og telemedicin\nBidrager særligt med input til indsatser, som rummer et potentiale for at anvende sundhedsteknologiske løsninger effektivt i samarbejdet.\nFølgegruppen for økonomi, kvalitet og effekt\nBidrager til udviklingen af det samlede ledelsesinformationsgrundlag, som løbende skal give Det Administrative Kontaktforum og Sundhedskoordinationsudvalget et overblik over resultaterne af de igangsatte indsatser.\nFor at kunne levere et overblik over forslag til indsatser i Sundhedsaftalen 2019-2023 til Det Administrative Kontaktforum, skal følgegrupperne besvare følgende i deres tilbagemelding:\nHvilken målsætning(er) indsatsen retter sig i mod\nHvornår indsatsen mest hensigtsmæssigt udvikles i sundhedsaftaleperioden\nForslag til hvilken følgegruppe indsatsen forankres i\nFølgegrupperne skal i deres arbejde med forslag til indsatser have fokus på, hvordan sundhedsaftalens virkemidler kan bringes i spil, samt hvordan indsatserne kan bidrage til den overordnede vision om at udvikle det nære og sammenhængende sundhedsvæsen.\nMøde i DAK den 24. januar\nDAK drøfter følgegruppernes anbefalinger til indsatser, der skal videreføres i Sundhedsaftalen 2019-2022\nMøde i DAK den 4. april\nDAK drøfter et første udkast til det administrative tillæg til Sundhedsaftalen 2019-2023\nDAK drøfter følgegruppernes anbefalinger til nye indsatser, der skal indfri de politiske målsætninger for Sundhedsaftalen 2019-2023\nMøde i DAK den 7. juni\nDAK godkender det administrative tillæg til Sundhedsaftalen 2019-2023\nOplæg ved Steno Diabetes Center Odense\nArne Gårn, programleder fra Steno Diabetes Center Odense (SDCO), præsenterede kort centeret, det tværsektorielle spor samt sporet om kompetenceudvikling. Herefter kom han ind på, hvilke igangværende projekter, som SDCO arbejder med, og hvilke projekter der er i pipeline.\nDer var herefter en drøftelse af samarbejdet mellem kommunerne og SDCO. Der var opbakning til, at centret ser nærmere på, hvordan der kan laves flere projekter på tværs af kommunerne, og hvordan viden om/erfaring fra mindre projekter udbredes til de øvrige kommuner.\nI forhold til projekter i SDCO havde kommunerne følgende bemærkninger:\nForebyggelsen kan med fordel begynde på et tidligere tidspunkt, fx helt ned i førskolealderen hos børn\nCentret opfordres til at have fokus på, hvordan der kan måles på effekten af igangsatte projekter indenfor området.\nCentret opfordres til at se på, hvordan de særligt sårbare borgere bedst understøttes digitalt\nOplægget fra mødet er vedhæftet referatet.\nProgramlederne for Steno Diabetes Center Odense, Arne Gårn og Mette Damkjær Syse deltage på Sundhedsstrategisk Forum den 19. november 2018 med et oplæg om status på udviklingen af SDCO samt dels en drøftelse af mulige samarbejdsaftaler samt kompetenceudviklingstilbud til kommunerne i centeret.\nOplægget vil have som primære formål at stykre Sundhedsstrategisk Forums forståelse for centeret opbygning og muligheder i det tværsektorielle samarbejde, men fordi centeret har nogle midler, der skal bruges i år, vil tilbud om kompetenceudvikling ligeledes blive drøftet.\nSteno Diabetes Center Odense har også deltaget på møder i SOF´erne, og der vil i oplægget på SSF særligt blive lagt vægt på de opgaver/samarbejde, som ikke vedrører sygehusene i væsentlig grad.\nTager oplægget til orientering\n2018-11-19 sundhedsstrategisk forum ag9efaec61-414e-447b-9214-110c0fe1f8d3.ppt\n2018-11-19 Sundhedsstrategisk Forum AG.ppt\nOplæg vedr. “E-læring for tidlig opsporing”\nTherese Nørholm Christiansen, projekttovholder for GERI-kufferten i Kerteminde Kommune, præsende GERI-kufferten og det udviklede e-læringsprogram om tidlig opsporing. Programmet er interaktivt, så brugerne får respons på deres indtastede svar. Programmet er uafhængigt af GERI-kufferten og kan derfor fint bruges af medarbejdere fra andre kommuner, som ikke indgår i GERI-kuffert-projektet.\nE-læringsprogrammet vil kunne tilgås vis Sekretariatets hjemmeside.\nOplæg vedr. ‘E-læring for tidlig opsporing’\nDer er i regi af GERI kuffert-projektet udarbejdet et e-læringsprogram om tidlig opsporing af sygdom hos ældre.\nE-læringsprogrammet er gennemført af mere end 2000 ansatte i hjemmeplejen blandt de fire fynske kommuner, der har været med til at udarbejde programmet og er et godt eksempel på, hvordan regioner og kommuner kan arbejde sammen om at gøre en forskel. Kurset kan bruges af andre kommuner, og der vil på mødet blive givet et oplæg omkring e-læringsprogrammet af Therese Nørholm Christiansen, som er projekttovholder for GERI-kufferten i Kerteminde Kommune.\nSe evt. nærmere om GERI-kuffertprojektet i vedhæftede samarbejdsaftale.\naftale om geri-kuffertd378e59b-3bef-4fbf-a166-81c8561bcb2b.pdf\nAftale om GERI-kuffert.pdf\nDrøftelse af aftaler om længerevarende hjemmebesøg\nSundhedsstrategisk Forum drøftede aftalerne. Der var opbakning til, at der arbejdes videre med aftalerne. I aftalen om socialmedicinske besøg, er det væsentligt, at det beskrives, at det i højere grad er socialrådgivere, børne- og ungekonsulenter og lignende, som lægerne skal samarbejde med, end det er hjemmesygeplejersker.\nMed overenskomsten for almen praksis pr. 1. januar 2018 er der sket en væsentlig forhøjelse af honorarer, som de praktiserende læger får for at køre sygebesøg hos deres patienter. Særligt de sygebesøg, som ligger længere væk fra lægens praksis, honoreres lægerne bedre for. Der er med overenskomsten ikke sket en forhøjelse af de honorarer, som lægerne får for at tage på længerevarende sygebesøg. Dette betyder, at lægerne får et højere honorar for at tage på et almindeligt sygebesøg 15-20 km fra praksis, end de får, hvis de tager på et længerevarende sygebesøg 15-20 km fra praksis.\nDenne uhensigtsmæssighed i Overenskomsten har medført, at der i regi af Praksisplanudvalget er igangsat forhandlinger af aftaler for længerevarende sygebesøg, som fremadrettet kaldes “hjemmebesøg” og opdeles i 4 forskellige aftaler.\nAftalerne ´Indsats for patienter med uhelbredelig livstruende sygdom og forventet kort levetid´ og ´Opfølgning og koordination efter indlæggelse` er reviderede tidligere §2-aftaler og aftalerne `Særlig socialmedicinsk indsats for sårbare borgere og familier´og `Indsats til forebyggelse af akutte indlæggelser eller uhensigtsmæssige genindlæggelser” er nye afaler.\nBemærk at der i aftalerne om socialmedicink indsats og forebyggelse af akutte indlæggelser kun lægges op til, at besøgene kan foregå i borgerens eget hjem. I de to øvrige aftaler kan besøget også foregå, hvis borgeren opholder sig midlertidigt på en institution. Denne adskillelse vil blive forklaret nærmere på mødet.\nDer blev den 13. november 2018 afholdt møde i forhandlingsgruppen bag Praksisplanudvalget, og her nåede man til enighed om, at aftalerne er klar til godkendelse i Praksisplandudvalget den 6. december 2019. Aftalerne mangler stadig finpudsning, men hovedindholdet i aftalerne er på plads, og der er også opnået enighed om honorarer for besøgene.\nAftalerne flugter fint med visionerne i den kommende sundhedsaftale og kan bidrage til målopfyldelse af flere af målsætningerne.\nAftalerne fremsendes derfor til kommunerne nu til eventuelle bemærkninger på mødet i Sundhedsstrategisk Forum. Det vil også være muligt at eftersende evt. bemærkninger efter mødet til Sekretariatet.\nDrøfter eventuelle særlige kommunale vinkler i aftalerne, som skal bringes ind i aftalerne\nopfølg hjbesøg 14-11-20181cce0e68-6674-4ad7-80bc-598f9642654a.docx\nforebyg akut indl 14-11-20186264a019-866b-4fc5-96d4-ddb846c0ef9e.docx\nsocialmed indsats m bem 14-11-20180f1133f1-c851-4297-82d6-6647928c5215.docx\npalliative hjbesøg 14-11-20180545a6dd-ab5d-4e64-b637-886e86248ebb.docx\nOpfølg hjbesøg 14-11-2018.docx\nforebyg akut indl 14-11-2018.docx\nSocialmed indsats m bem 14-11-2018.docx\nPalliative hjbesøg 14-11-2018.docx\nSundhedsstrategisk Forum tog sagerne til orientering.\nUdpegning af kommunal repræsentant til udvikling af e-læringsmodul vedr. kateteranlæggelse\nOdense Kommune og Odense Universitetshospital (OUH) har i samarbejde besluttet at udvikle et elektronisk e-læringskursus, som kan erstatte det eksisterende kompetenceudviklingsforløb for kommunale sygeplejersker ift. kateteranlæggelse. Det skyldes primært, at OUH har oplevet en stigende efterspørgsel på kompetenceudviklingsforløb, som de har svært ved at efterkomme.\nEt e-læringskursus, som kan erstatte de eksisterende kompetenceudviklingsforløb, vurderes at være relevant for de øvrige syddanske kommuner samt regionens sygehusenheder. Derfor inviterer OUH og Odense Kommune de øvrige syddanske kommuner med ind i arbejdet.\nTil udviklingen af elæringskurser er der nedsat en arbejdsgruppe, der skal bestå af:\nto repræsentanter fra Urinvejskirurgisk afdeling på OUH\nen repræsentant fra Sygehus Lillebælt\nen repræsentant fra Odense Kommune\nén kommunal repræsentant\nen-to medarbejdere fra Ledelsesakademiet i Region Syddanmark\nArbejdsgruppens medlemmer fra sygehuse og kommuner har til ansvar at udvikle det faglige indhold, mens den tekniske udvikling af e-læringsforløbet finansieres og varetages af Ledelsesakademiet i Region Syddanmark.\nE-læringskurset forventes færdigudviklet ultimo 2018. Urinvejskirurgisk afdeling på Odense Universitetshospital har tilbudt at stå for udvikling og vedligehold af e-læringsprogrammet. Sekretariatet er ved at udpege en kommunal repræsentant fra SOF Lillebælt.\nLovændring af visitationskriterier for de særlige psykiatripladser\nSundhedsministeriet udsendte den 29. oktober et lovforslag om ændring af lov om anvendelse af tvang i psykiatrien mv. (præcisering af målgruppen til de særlige pladser på psykiatrisk afdeling, indstillingsret for regionsrådet og justering af visitationskriterierne til de særlige pladser på psykiatrisk afdeling) i offentlig høring.\nLovforslaget er vedhæftet og høringsbrevet kan findes her:\nDe væsentligste ændringer i lovforslaget i forhold til den nuværende lov er følgende:\nKun krav om at 4 af de 6 visitationskriterier skal være opfyldte. Kriterierne 1 – 3 (farlighed, psykisk lidelse og socialt problem) skal alle tre være opfyldte. Derudover skal ét af kriterierne 4 – 6 være opfyldte (patienten har gentagne indlæggelser eller én længerevarende indlæggelse, opholdet vurderes af have afgørende betydning og opholdet formodes at være egnet til at forhindre misbrug og kriminalitet, herunder at udøve vold).\nKriterie 1, farlighedskriteriet lempes, således at det vil være tilstrækkeligt at patienten vurderes til at være eller i risiko for at blive til fare til andre og uforudsigelig i sin adfærd. Det vil således ikke længere være et krav om en vis kvalificeret og aktuel fare.\nKriterie 2, kravet om en svær psykiatrisk lidelse lempes, således at patienten har eller må formodes at have en svær psykisk lidelse. Det vil således ikke længere være påkrævet, at patienten har fået stillet en endelig diagnose.\nKriterie 5, at opholdet vurderes at have afgørende betydning for at imødekomme patientens særlige behov lempes således, at opholde fremover skal vurderes at være det bedst egnede for at imødekomme patientens særlige behov. Der vil dog fortsat være et krav, at opholdet kun tilbydes til patienter, hvis behov ikke kan dækkes via andre indsatser i serviceloven.\nDen forventede længde af opholdet ændret fra 3-6 måneder til 3-12 måneder.\nRegionsrådet i patientens bopælskommune vil efter forslaget kunne anmode visitationsforum om en indstilling til patientens handlekommune om visitation til en af de særlige pladser. Efter gældende regler er det kun patientens handlekommune der har denne kompetence. Det vil dog fortsat være kommunalbestyrelsen i patientens handlekommune, der træffer afgørelse om visitation.\nKL sender et høringssvar på lovforslaget. Fælleskommunalt Socialsekretariat har indsendt input (vedhæftet) til KLs høringssvar.\nTager sagerne til orientering\nnotat om lovændring af visitationskriterier for de særlige pladsercb8683f1-919f-412b-9755-2230f2bfa7ab.docx\nNotat om lovændring af visitationskriterier for de særlige pladser.docx\nDrøftelse af høringsversionen for Sundhedsaftalen 2019-2023\nDrøftes under SSF-sager\nGodkendelse af procesplan for følgegruppernes input til den administrative del af Sundhedsaftalen 2019-2023\nFormandskabsbehandlet: Godkendelse af de økonomiske omkostninger ved tilknytning af de kommunale akutfunktioner til den regionale Laboratoriemedicinske Kvalitetsordning\nSundhedsstrategisk Forum godkendte:\nde økonomiske omkostninger forbundet med tilknytningen af de kommunale akutfunktioner til den Laboratoriemedicinske Kvalitetsordning\npræciseringen af samarbejdsaftalen om bed-side analyser og prøvetagning til mikrobiologiske undersøgelser i kommunale akutfunktioner\nat samarbejdsaftalen evalueres om et år, november 2019.\nDet blev i godkendelsen pointeret, at kommunerne skal være obs. på kompetenceudviklingsdelen. Det vil få et særskilt fokus i evalueringen af samarbejdsaftalen i november 2019.\nGodkendelse af de økonomiske omkostninger ved tilknytning af de kommunale akutfunktioner til den regionale Laboratoriemedicinske Kvalitetsordning\nPunktet var oprindeligt dagsordenssat på det forrige møde i Det Administrative Kontaktforum, men blev trukket fordi der fra regional side var tvivl om, hvorvidt den foreslåede økonomi ville være dækkende. Det har vist sig primært at skyldes en forskelligartet opfattelse af opgavens omfang blandt de Klinisk Biokemiske Afdelinger/Klinisk Mikrobiologiske Afdelinger på regionens sygehuse, som varetager den Laboratoriemedicinske Kvalitetsordning. Region Syddanmark har nu haft lejlighed til at afstemme opgavens omfang og den tilknyttede økonomi med de relevante afdelinger, og de bakker op om det oprindelig forslag.\nFølgegruppen for opgaveoverdragelse er blevet præsenteret for Region Syddanmarks overvejelser og forslag til mindre præciseringer af samarbejdsaftalen. Følgegruppen har godkendt præciseringerne, da de ikke ændrer ved det samarbejde, Det Administrative Kontaktforum oprindeligt har godkendt.\nPræciseringer drejer sig alene om en tydeliggørelse af anvendelsen af parallelanalyser og skærpelser af teksten, hvor samarbejdet med LKO præciseres. På grund af usikkerhederne om økonomien foreslås det, at samarbejdet evalueres om ét år (november 2019) i stedet for maj 2020, som det oprindeligt var planlagt. Endvidere er det skrevet ind i planerne for evalueringen, at den også med fordel kan belyse i hvilke situationer bed-side analyserne anvendes, og hvilken effekt de har på eksempelvis forebyggelse af indlæggelser mm. Følgegruppen for opgaveoverdragelse vil i løbet af foråret udvikle en plan for evalueringen, som tager hensyn til såvel vidensbehov og ressourcer.\nGodkender de økonomiske omkostninger forbundet med tilknytningen af de kommunale akutfunktioner til den Laboratoriemedicinske Kvalitetsordning\nGodkender præciseringen af samarbejdsaftalen om bed-side analyser og prøvetagning til mikrobiologiske undersøgelser i kommunale akutfunktioner\nGodkender at samarbejdsaftalen evalueres om et år, november 2019.\nDet Administrative Kontaktforum godkendte den 25. januar 2018 samarbejdsaftalen om bed-side analyser og prøvetagning til mikrobiologiske undersøgelser i kommunale akutfunktioner. Samarbejdsaftalen trådte i kraft den 1. maj 2018 og som en del af samarbejdsaftalen er det aftalt, at de kommunale akutfunktioner kobles til den regionale Laboratoriemedicinske Kvalitetsordning, som i forvejen kvalitetssikrer udstyr og kompetenceudvikler personale hos de praktiserende læger i Syddanmark.\nDen Laboratoriemedicinske Kvalitetsordning\nDen Laboratoriemedicinske Kvalitetsordning har mange fordele, og de kommunale akutfunktioners deltagelse heri vil styrke sikkerheden og kvaliteten af det benyttede udstyr, og de sygeplejersker som bruger det. Ordningen er blandt andet med til at sikre, at udstyret måler korrekte værdier ved månedlige fremsendelser af parallelanalyser til sygehuset, der sammenholder akutfunktionens resultat med det, der analyseres på sygehusets laboratorium. På denne måde sikres det, at udstyret måler rigtigt, og at der ved afvigelser ud over det sædvanlige, hurtigt vil blive rettet op på eventuelle fejl.\nUdover parallelanalysering, tilbyder laboratoriekonsulenterne undervisning og kompetenceudvikling af akutsygeplejersker i korrekt prøvetagning, mærkning af prøver og des lige. Kvalitetssikringen handler nemlig ikke blot om sikringen af udstyret, men også de personer der foretager målingerne. Endvidere tilbydes den kommunale akutfunktion et årligt besøg af en laboratoriekonsulent, som kan yde vejledning i korrekt anvendelse og vedligeholdelse af apparatur, vejlede i forbindelse med apparaturanskaffelse samt bistå med viden om præanalytiske forhold.\nI samarbejdsaftalen er de økonomiske omkostninger forbundet med koblingen af de kommunale akutfunktioner til den Laboratoriemedicinske Kvalitetsordning ikke nærmere beskrevet, end at det i trin 2 for model for planlagt og aftalt opgaveoverdragelse er estimeret, at det for en akutfunktion på 10-12 sygeplejersker, vil koste den enkelte kommune i omegnen af 40.000 kr. om året.\nPå baggrund af nærmere beregninger estimeres det, at de Klinisk Mikrobiologiske Afdelinger, som varetager de Laboratoriemedicinske Kvalitetsordninger lokalt, skal bruge 0,75-0,9 normering til at kvalitetssikre knap 50 praksis. Dette svarer til ca. 0,015-0,018 normering pr praksis, eller mellem kr. 6.000 og kr. 7.200 pr praksis, pr år. Beregningen beror på en forholdstalsberegning af regionens omkostninger til at kvalitetssikre almen praksis ud fra samme ordning.\nI almen praksis vil der typisk være 1-2 personer, der foretager disse analyser, hvorfor et argument vil være, hvis vi benytter det laveste skøn, at det vil koste kr. 3.000 pr sygeplejeske i en akutfunktion pr. år.\nDe 3.000 kr. dækker kvalitetssikring af udstyr samt undervisning og kompetenceudvikling sygeplejersker, der måler blodsukker, hæmoglobin, CRP og INR. Der er dog mulighed for lokalt at udvide ordningen til andre analysetyper for en merpris på 3.000 kr. per analyse. De 3.000 kr. dækker alle sygeplejerskerne, som i forvejen kvalitetssikres igennem ordningen.\nEn kommune med en akutfunktion på 12 sygeplejersker, skal altså betale 36.000 kr. om året for kvalitetssikringen i regi af den Laboratoriemedicinske Kvalitetsordning. Plus 3.000 kr. for hver ekstra prøve akutfunktionen varetager, udover dem, der er beskrevet i samarbejdsaftalen.\nI de kommuner, hvor funktionerne er spredt ud på hjemmeplejen som helhed, opfordres kommunerne til at gå i dialog med den lokale Laboratoriemedicinske Kvalitetsordning for at vurdere, om det er nødvendigt, at alle sygeplejersker skal kunne betjene udstyret.\nØkonomien afregnes mellem Region Syddanmarks sygehusenheder og kommunerne i deres optageområde.\nForslag til mindre justeringer af samarbejdsaftalen om akutte bed-side analyser og prøvetagning til mikrobiologiske undersøgelser\nNærværende punkt var oprindeligt dagsordenssat på det forrige møde i Det Administrative Kontaktforum, men blev trukket fordi der fra regional side var tvivl om forholdet mellem opgavens omfang og den foreslåede økonomi. Region Syddanmark har nu haft lejlighed til at drøfte og afstemme opgavens omfang og den tilknyttede økonomi, og kan bakke op om ovenstående forslag.\nFølgegruppen for opgaveoverdragelse er blevet præsenteret for Region Syddanmarks overvejelser og forslag til mindre præciseringer af samarbejdsaftalen. Følgegruppen har godkendt præciseringerne da de ikke ændrer ved det samarbejde, Det Administrative Kontaktforum oprindeligt har godkendt.\nPræciseringerne drejer sig alene om en tydeliggørelse af anvendelsen af parallelanalyser og skærpelser af teksten. På grund af usikkerhederne om økonomien foreslås det, at samarbejdet evalueres om ét år (november 2019) i stedet for maj 2020, som det oprindeligt var planlagt.\n Udregnet fra gennemsnitlig bioanalytiker bruttoløn på kr. 400.000 /år\ndrejer sig alene om en tydeliggørelse af anvendelsen af parallelanalyser og skærpelser af teksten, hvor samarbejdet med LKO præciseres. På grund af usikkerhederne om økonomien foreslås det, at samarbejdet evalueres om ét år (november 2019) i stedet for maj 2020, som det oprindeligt var planlagt. Endvidere er det skrevet ind i planerne for evalueringen, at den også med fordel kan belyse i hvilke situationer bed-side analyserne anvende og hvilken effekt de har på eksempelvis forebyggelse af indlæggelser mm. Følgegruppen for opgaveoverdragelse vil i løbet af foråret udvikle en plan for evalueringen, som tager hensyn til såvel vidensbehov og ressourcer.\nbilag pkt. 3.117072e3a-d641-48b8-b849-afc2aa476199.pdf\nSamarbejdsaftale om bedsideanalyser\nGodkendelse af organisering af telemedicinsk sårvurdering\nSundhedsstrategisk Forum godkendte, at det indstilles på mødet i Det Administrative Kontaktforum, at mulighed 3 vælges.\nFormandskabet anbefaler Sundhedsstrategisk Forum at vælge ‘Mulighed 3’.\nDet begrundes blandt andet i, at der ikke vurderes at være særlige IT-mæssige kompetencer forbundet med at forvalte implementeringsopgaven. De opgaver, der skal varetages, kan løses af en tværsektoriel arbejdsgruppe.\nDer er behov for, at opgave får et fokus på linje med øvrige opgaver i sundhedsaftalesamarbejdet. Derfor skal den lægges ind i en følgegruppe, så både følgegruppen og DAK løbende har øje for, hvordan det går.\nEt væsentligt argument for at anbefale ‘Mulighed 3’ er, at det giver mulighed for at udnytte synergieffekter mellem denne opgave og KOL-programmet.\nGodkender, at det indstilles på mødet i Det Administrative Kontaktforum, at mulighed 3 vælges\nbeslutter hvilken form for forvaltning, der skal understøtte det fremadrettede arbejde med telemedicinsk sårvurdering\nTelemedicinsk sårvurdering er et nationalt udrulningsprojekt og en del af økonomiaftalerne for 2013, der er indskrevet i tre nationale digitaliseringsstrategier og en del af Sundhedsaftalen 2015-2018. Telemedicinsk sårvurdering er dermed en bunden opgave. Projektet har haft et teknisk spor omkring anvendelse af den digitale sårjournal Pleje.net og har været kendetegnet ved at være et stærkt organisatorisk projekt, der har medført ændringer i både arbejdsgange og roller på tværs af sektorer. Det har været finansieret af centrale midler, herunder et projektsekretariat for udrulningsprojektet, som frem til i dag har været placeret i Syddansk Sundhedsinnovation.\nFra 1. september 2016 overgik telemedicinsk sårvurdering principielt til drift, men på grund af udfordringer i forhold til inklusion, blev det i Region Syddanmark besluttet at videreføre projektsekretariatet i en overgangsperiode frem til udgangen af 2018. I perioden er der gennemført en særlig styrket indsats for at øge inklusionen, der er finansieret dels af restmidler fra det nationale udrulningsprojekt og dels af regionale midler. Den midlertidige forlængelse af projektsekretariatet ophører således den 31. december 2018, og der er derfor pr. 1. januar 2019 behov for at etablere en lokal forvaltning af telemedicinsk sårvurdering, som kan varetage de opgaver, som hidtil er blevet varetaget af projektsekretariatet, og som ønskes videreført.\nBehov for fremadrettet support\nI forhold til fremadrettet support anbefales det, at 1. level support (den lokale support) forankres lokalt i den enkelte kommune og på hvert sygehus i Region Syddanmark. Supporten varetages af den lokale it-support og/eller superbrugere i region og kommuner. Supporten omfatter brugersupport, support på enheder i eget regi, herunder oprettelse af brugere og nye adgangskoder. Hvis supporten ikke kan løses lokalt, er det en administratoropgave at henvende sig til Dansk Telemedicin.\n2. level support omfatter funktionel og teknisk support, som ifølge kontrakten udføres af Dansk Telemedicin, der er leverandør af Sårjournalen.\nDet vurderes, at der fremadrettet vil være behov for en lokal forvaltning på regionalt niveau til støtte for den fortsatte udbredelse og forvaltning af telemedicinsk sårvurdering. Forvaltningen af telemedicinsk sårvurdering etableres med reference til Følgegruppen for velfærdsteknologi og telemedicin, som det er vist på figur 1 (se bilag).\nDen lokale forvaltningsressource får således til opgave at understøtte den regionale implementering og drift ved at:\nSikre kommunikation af muligheder og videndeling m.v.\nAfrapportere til følgegruppe/DAK\nKoordinere undervisningsaktiviteter, herunder sikre videreførelse af undervisningstilbuddet varetaget af den regionale uddannelse\nPlanlægge møder i den regionale erfagruppe.\nDen projektmæssige understøttelse af det nationale udbredelsesprojekt, med efterfølgende forlængelse, har som beskrevet indledningsvist været placeret i Syddansk Sundhedsinnovation. Fremadrettet vurderer følgegruppen, at der foreligger tre muligheder for forankring af fællesfunktionen. Mulighederne er beskrevet i nedenstående oversigt med en nærmere uddybning af ansvarlig part og fordele/ulemper ved de enkelte muligheder:\nFordelen vil være, at funktionen varetages som hidtil, og således ikke kræver en overgangsperiode, hvor opgaven overdrages.\nUlempen vil være, at funktionen er sårbar, idet den kun varetages af én person.\nKommune i Syddanmark\nUlempen vil være, at funktionen kræver en overgangsperiode, hvor en ny medarbejder fra kommunalt regi overdrages opgaven. Desuden fremstår funktionen sårbar, idet den kun varetages af én person.\nTværsektoriel gruppe til understøttelse af telemedicinsk sårvurdering med medarbejdere fra henholdsvis kommuner og region\nFordelen vil være, at funktionen er tværsektoriel og varetages af flere medarbejdere og derfor mindre sårbar. Desuden kan flere tværsektorielle opgaver tænkes ind i denne form for gruppe på sigt.\nUlempen kan være, at ansvaret spredes ud på flere forskellige medarbejdere. Således anbefales det, at der fra hver sektor udpeges en primær medarbejder, som vil være ansvarlig for afholdelse af møder, udøve support og lign.\nHvis fællesfunktionen fremadrettet placeres uden for Syddansk Sundhedsinnovation foreslås gennemført en overgangsperiode fra 1. december 2018 til 28. februar 2019, hvor opgaven kan blive overdraget.\nHvis fællesfunktionen fremadrettet skal varetages af en tværsektoriel gruppe til understøttelse af telemedicinsk sårvurdering med medarbejdere fra henholdsvis kommune og region, vil Følgegruppen for velfærdsteknologi og telemedicin udarbejde et kommissorium med nærmere beskrivelse af rammer og opgaver.\nPå møde i Det Administrative Kontaktforum den 27. september 2018, blev det besluttet at etablere en regional erfagruppe med reference til følgegruppen for velfærdsteknologi og telemedicin. Erfagruppen skal være med til at støtte den regionale implementering og drift. Medlemmerne i den regionale erfagruppe udpeges af de lokale samordningsfora. Dog således, at kommunale og regionale repræsentanter fra Syddanmark i den nationale brugergruppe samt de(n) lokale forvaltningsresurse(r) altid indgår i den regionale erfagruppe. Erfagruppen erstatter de eksisterende regionale fora på området. Det vil sige den tidligere regionale erfagruppe, som udspringer af den tidligere regionale styregruppe for det nationale udbredelsesprojekt samt erfagrupper for telemedicinsk sårvurdering, der er etableret under de enkelte lokale samordningsfora.\nFinansiering af mulighed 1 og 2\nI forhold til videreførelse af aktiviteter, herunder fx undervisning, der har til formål at understøtte den lokale implementering og anvendelse af telemedicinsk sårvurdering, foreslås det, at der afsættes midler til en fælles ressource svarende til 2/3 fuldtidsmedarbejder i forbindelse med valg af mulighed 1 og 2.\nI forhold til mulighed 3 hånderes finansieringen af udgifter af hver enkelt part.\nGodkendelse af samarbejdsaftale om telemedicinsk sårvurdering\nSundhedsstrategisk Forum godkendte udkastet til samarbejdsaftale om telemedicinsk sårvurdering.\nIrene Rossavik, den kommunale formand i Følgegruppen for velfærdsteknologi og telemedicin, vurderer, at samarbejdsaftalen er nødvendig for at kunne sikre implementeringen af telemedicinsk sårvurdering i alle 22 kommuner.\nSamarbejdsaftalen er udarbejdet med udgangspunkt i nationale anbefalinger og erfaringer med området fra Region Nord og Midt. Der vurderes derfor at være faglige argumenter bag samarbejsaftalens elementer. Det skal understreges, at det ikke drejer sig om en ny opgaveoverdragelse til kommunerne (kommunerne løser allerede opgaven), men arbejdsgruppen har benyttet modellen for planlagt og aftalt opgaveoverdragelse for at sikre gennemsigtighed i aftalen og at alle elementer ved opgaven er blevet belyst.\nDet nye i samarbejdsaftalen er, der kan få stor betydning i nogle kommuner, at det bliver et krav, at alle sårsygeplejesker i kommunerne skal have gennemført minimum ét sårmodul eller have en længerevarende efteruddannelse i sår . Det vurderes at være et rimeligt og relevant krav, som alle parter har været enige om at skrive ind i aftalen. Følgegruppen har sikret, at kommunerne har frem til den 1.1-2020 til at sikre, at de har ansat og/eller uddannet et retvisende antal sårsygeplejesker.\nGodkender udkast til samarbejdsaftale om telemedicinsk sårvurdering\nPå mødet i Det Administrative Kontaktforum den 14. maj 2018 blev det besluttet, at Følgegruppen for velfærdsteknologi og telemedicin skulle udarbejde en samarbejdsaftale for telemedicinsk sårvurdering i Syddanmark.\nTelemedicinsk sårvurdering er blevet implementeret i samtlige danske kommuner og regioner, som led i økonomiaftalen for 2013 og Den nationale handlingsplan for udbredelse af telemedicin, som aftalt mellem Regeringen, KL og Danske Regioner. Det var oprindeligt planen, at projektet skulle overgå til drift fra den 1. september 2016, men pga. udfordringer med at nå måltallene for inklusion i Syddanmark, er projektperioden blevet forlænget frem til udgangen af 2018. Der skal således i regi af sundhedsaftalen udarbejdes en samarbejdsaftale på området gældende fra 1. januar 2019.\nTelemedicinsk sårvurdering omfatter et fælles system til tværsektoriel deling af journaloplysninger. Telemedicinsk sårvurdering har til hensigt at understøtte borgerens forløb ved styrket kommunikation og overlevering ved sektorovergange, samt medvirke til et samlet billede af patientens sårudvikling på tværs af sektorer. Ligeledes vil arbejdet med telemedicinsk sårvurdering betyde øgede sårfaglige kompetencer og skærpet fokus på det tværsektorielle samarbejde.\nFormålet med samarbejdsaftalen er at sætte rammen for, hvilke forpligtelser henholdsvis region og kommune har, i forhold til brugen af telemedicinsk sårvurdering. Samarbejdsaftalen har et særligt fokus på, at tydeliggøre aftaler og samarbejdsrelationer om patienter med sår, for at sikre en optimal udredning, behandling, koordinering og pleje. Samarbejdsaftalen skal bidrage til øget kvalitet ved en rettidig indsats og en hurtig behandlingsplan for patienter i tværsektorielle forløb.\nSamarbejdsaftalen formaliserer således det samarbejde, der med afsæt i det nationale udbredelsesprojekt allerede er i gang om telemedicinske sårvurdering. Aftalen får dermed også til formål at sikre, at det fremadrettede samarbejde udvikles i et gensidigt og aftalt tempo mellem sygehus, kommuner og almen praksis. Samarbejdsaftalen vil på den måde være med til, at systematisere samarbejdet omkring telemedicinsk sårvurdering mellem Region Syddanmarks sygehusenheder, de 22 syddanske kommuner og de praktiserende læger, til gavn for borgeren.\nI forbindelse med udarbejdelse af udkast til samarbejdsaftalen har der været nedsat en arbejdsgruppe med repræsentanter fra både kommuner, region og almen praksis.\nFra arbejdsgruppens side, har der været et ønske om at lade sig inspirere af den samarbejdsaftale, der foreligger fra Nordjylland, men med en opbygning, der tager udgangspunkt i de overskrifter, der indgår i de samarbejdsaftaler, der generelt anvendes i Syddanmark.\nI samarbejdsaftalen anbefales det, at kommunerne som minimum skal have én sårsygeplejerske pr. 15.000 borgere eller eksempelvis én sårsygeplejerske pr. delområde i kommunen. Der udarbejdet et estimat på udgifterne i kommunerne i forbindelse med uddannelse af sårsygeplejersker, se bilag.\nI samarbejdsaftalen anbefales det ligeledes, at der i regi af Den lægefaglige videreuddannelse oprettes et kompetenceløft særlig rettet mod sygehuslæger med ansvar for sårbehandling, samt at læger deltager i et endags telekommunikationskursus. Dette er indskrevet på baggrund af et lægefagligt ønske i arbejdsgruppen og med udgangspunkt i klinikergruppens anbefalinger i forbindelse med den nationale implementering af sårvurdering.\nI forhold til de krav, der er indskrevet i samarbejdsaftalen, er der udarbejdet en oversigt over tidsfrister for, hvornår dette forventes implementeret, se bilag.\nKvalitetssikring og monitorering\nFølgegruppen for velfærdsteknologi og telemedicin vil senest 2 år efter godkendelse af samarbejdsaftalen forestå en evaluering af aftalens anvendelse. Evalueringen vil tage udgangspunkt i afrapporteringsguiden, der blev godkendt i Det Administrative Kontaktforum den 22. september 2017.\nSamarbejdsaftalen revideres og genforhandles desuden i det tilfælde, hvor der kommer afgørende ændrede vilkår for opgaven.\nbilag pkt. 5.1fe587173-fa23-4b8a-a262-6738d6565cee.pdf\nbilag pkt. 5.2e81f0bee-7a85-467f-9784-7cd23584bf2c.pdf\nbilag pkt. 5.347e422a5-2c92-4b16-a284-59a61d4ba63b.pdf\nUdkast til samarbejdsaftale vedr. telemedicinsk sårvurdering\nEstimat over kometenceløft\nOversigt over tidsfrister\nGodkendelse af monitorering af det tværsektorielle forløbsprogram for mennesker med KOL\nAd 1) Sundhedsstrategisk Forum drøftede længden på spørgeskemaet, og der var opbakning til, at der på mødet i Det Administrative Kontaktforum tages en drøftelse af, hvorvidt spørgeskemaet har den rette form og længde.\nAd 2) Sundhedsstrategisk Forum drøftede spørgeskemaet og hvordan det mest hensigtsmæssigt udsendes.\nAd 3) Sundhedsstragisk Forum godkendte, at den eftersendte ‘model 3 for udsendelse af spørgeskemaer’ vælges.\nOBS: Der er den 15.11.18 udsendt et tredje bilag med en model for, hvordan spørgeskemaundersøgelsen kan gennemføres elektronisk. Bilaget er vedhæftet sagen.\nDet blev på mødet i Det Administrative Kontaktforum i november 2017 besluttet, at monitoringen af forløbsprogrammet for KOL ikke skulle anvende eksisterende data indenfor rammerne af de nationale mål, da Arbejdsgruppen vurderede, at dataene herfra ikke udgør et hensigtsmæssigt datagrundlag for hverken en monitorering eller evaluering af indsatserne i KOL-forløbsprogrammet. Det blev på mødet besluttet, at monitoreringen skulle foregå i 3 faser:\nDAK besluttede, at monitoreringsarbejdet skulle igangsættes med fase 3 som den første, og at arbejdsgruppen skulle udarbejde et forslag til monitorering, som har forholdt sig til økonomi, afrapporteringsguiden (godkendt i DAK den 22.9.17) samt SPOT-spørgeskemaet (Spørgeskema om brugeroplevet kvalitet i behandlingsforløb, der involverer sygehus, kommune og egen læge), som blev godkendt på DAK i januar 2017.\nSekretariatet har forhørt sig hos Arbejdsgruppen vedrørende brugen af SPOT-spørgeskemaet, og tilbagemeldingen er, at Arbejdsgruppen primært har tage afsæt i selve forløbsprogrammet, og at det var svært at inddrage mange af spørgsmålene fra SPOT´en. KOL-borgere har ofte ikke overskud til at svare på mange spørgsmål, og Arbejdsgruppen har forsøgt kun at medtage de allervigtigste spørgsmål, som er meget sygdomsspecifikke. Spørgeskemaet er derfor ikke generisk, så det kan bruges direkte på de øvrige forløbsprogrammer.\nDet betyder, at spørgsmålene fra SPOT´en, som spørger ind til oplevelsen af samarbejde mellem sygehus, læge og kommune og det samlede indtryk af hele behandlingsforløbet ikke fremgår af spørgeskemaet.\nDet har ikke været muligt for Arbejdsgruppen at give et realistisk bud på de økonomiske konsekvenser ved monitoreringen.\nBemærkninger fra Følgegruppen:\nDet har været meget udfordrende for Arbejdsgruppen bag spørgeskemaet at finde den bedste løsning på udsendelse af spørgeskemaet, da den nye persondataforordning som bekendt har nogle stramme regler for udlevering og modtagelse af data. Arbejdsgruppen er derfor kommet frem til to forslag til modeller, som hver i sær har forskellige udfordringer, som skitseres.\nSet ud fra et metodisk grundlag vil det være at foretrække, at model 1 vælges, da denne giver mulighed for at lave frafaldsanalyser og herved få et nuanceret billede af patienternes brug af forløbsprogrammet. Ulempen er, at det kræver en juridisk vurdering af den enkelte kommune, om de vil udlevere cpr.numre på borgerne i kommunens rehabiliteringsforløb.\nArbejdsgruppen har forhørt sig hos kommunale ledere i forhold til, hvordan de forventer, at model 2 vil kunne være gangbar. Den umiddelbare tilbagemelding er, at der bliver pålagt et større stykke arbejde til kommunens medarbejdere, så det vil være at foretrække, hvis der kan vælges en anden metode.\nFormandskabet vurderer, at det udarbejdede spørgeskema er for langt for KOL-borgere at udfylde. Spørgeskemaet bør skæres ned til kun at indeholde nogle få spørgsmål. Der kunne i spørgeskemaet særligt spørges ind til de udfordringer, som borgerne fremhæver i filmen omkring udviklingen af KOL-programmet.\nFormandskabet indstiller, at model 2 vælges, da model 1 ikke vurderes at være muligt, da der ikke er tale om et forskningsprojekt.\nGodkender, at det indstilles til Det Administrative Kontaktforum, at antallet af spørgsmål i spørgeskemaet reduceres væsentligt\nDrøfter forslag til mulige relevante spørgsmål i spørgeskemaet\nIndstiller til Det Administrative Kontaktforum, at model 2 for udsendelse af spørgeskemaet vælges\ngodkender at spørgeskemaundersøgelsen fortages primo 2019 og gentages primo 2021\nbeslutter om model 1 eller model 2 skal anvendes\nDet Administrative Kontaktforum besluttede på sit møde den 23. november 2017, at der i monitoreringen af forløbsprogrammet for KOL i første omgang skal spørges til, om mennesker med en KOL samt deres pårørende reelt oplever, at implementeringen af forløbsprogrammet har en værdi for deres sygdomsforløb. Herefter kan der monitoreres på lederne/medarbejdernes kendskab til – og brug af programmet.\nDet blev i sagens drøftelse den 23. november 2017 endvidere præciseret, at Afrapporteringsguiden, der tidligere er udarbejdet som hjælperedskab til udarbejdelse af monitorerings- eller evalueringsoplæg i forbindelse med tværsektorielle indsatser, skulle anvendes i forslaget til monitorering, og at SPOT´en (Spørgeskema om brugeroplevet kvalitet i behandlingsforløb der involverer sygehus, kommune og egen læge) skulle anvendes til at måle patientoplevelsen af programmet.\nPå denne baggrund har følgegruppen bedt en arbejdsgruppe udarbejde et spørgeskema, som skal belyse patienterne og de pårørendes oplevelse af, om forløbsprogrammet har en værdi for deres sygdomsforløb.\nSpørgeskemaet er blevet pilottestet på 15 mennesker med KOL tilknyttet et rehabiliteringshold i Kolding Kommune den 10. september 2018 (se bilag 1).\nProces for spørgeskemaundersøgelsen\nFølgegruppen for forebyggelse foreslår, at spørgeskemaundersøgelsen foretages primo 2019 og gentages primo 2021.\nSpørgeskemaet sendes i elektronisk udgave via e-boks til borgerne, som deltager på kommunale KOL rehabiliteringshold på det givne tidspunkt.\nPersondataforordningen giver nogle udfordringer i forhold til at udlevere og modtage data, men via forespørgsler til en jurist i regionen og en Data Protection Officer i en kommune, er følgegruppen blevet betrygget i, at monitoreringen kan ske inden for lovens rammer. I praksis er det dog en juridisk vurdering, som hver enkel kommune selv må foretage.\nI det følgende er beskrevet to modeller for, hvordan spørgeskemaundersøgelsen kan gennemføres elektronisk. En mere uddybende beskrivelse fremgår af bilag 2.\nKommunerne sender cpr. numre. til regionen, og regionen sender link til spørgeskemaet ud til borgerne via e-boks. Fordelene ved metoden er bl.a., at arbejdsgangen for udsendelse, rykker og indsamling bliver ensartet. Ulemperne er blandt andet, at hver kommune skal tillade udlevering af cpr. numre. Vælger Det Administrative Kontaktforum denne model anbefaler følgegruppen, at borgere i alle 22 kommuner indgår i spørgeskemaundersøgelsen.\nDen enkelte kommune sender et link til spørgeskemaet ud til egne borgere via e-boks. Fordelen er, at kommunerne ikke skal udlevere cpr.numre Ulemperne er blandt andet, at arbejdsgangene med at indsamle data pålægges de respektive kommuner, og der derfor kan opstå metodiske forskelle i dataindsamlingen på tværs af kommuner på trods af instrukser fra monitoreringsgruppen. Modellen pålægger således monitoreringsgruppen et større koordineringsarbejde. Vælger Det Administrative Kontaktforum denne model, anbefaler følgegruppen af praktiske årsager, at ikke alle 22 kommuner indgår i spørgeskemaundersøgelsen, men derimod kun en stikprøve blandt kommunerne\nUanset hvilken model der vælges, er der behov for at afsætte ressourcer til opgaven. Det er følgegruppens vurdering, at model 1, ud over at være den mest kvalificerede model, er den mest rationelle. Herudover kan Følgegruppen ikke give et nærmere økonomisk skøn over ressourceforbruget. Det kan dog være muligt at opgøre timeforbruget i forbindelse med monitoreringen, således at dette er kendt, når det næste forløbsprogram skal monitoreres.\nbilag pkt. 6.1fedabf1d-b0e6-4326-b99a-23cf767cb205.pdf\nbilag pkt. 6.2fdb9cf71-fdf8-465a-9450-eaf44ad56e2a.pdf\nfælles it-løsning til kol-programmetb5f828d9-bfdb-4253-9b19-8a18f2c4bfcc.pdf\nVedr. monitorering af KOL\nFælles it-løsning til KOL-programmet.pdf\nFormandskabsbehandlet: Status for implementering af Overenskomsten for almen praksis\nStatus for implementering af Overenskomst om almen praksis\nArne Nikolajsen og Annamarie Zacho-Broe, der er kommunernes repræsentanter ind i Stryegruppen for implementering af overenskomsten, kan evt. folde sagen ydereligere ud på mødet.\nOverenskomst om almen praksis 2018 trådte i kraft pr. 1. januar 2018. Til at sikre implementering af indsatserne beskrevet i overenskomsten er der nedsat en tværsektoriel styregruppe, to temagrupper og et sekretariat, der siden årsskiftet har arbejdet med implementering af indsatserne beskrevet i overenskomsten.\nOverenskomsten påvirker samarbejdet mellem almen praksis, sygehuse og i en vis udstrækning kommunerne, særligt patienter med KOL, type 2-diabetes og urologisk kræft. Ligesom organiseringen af kvalitetsarbejdet i almen praksis omlægges med etablering af ”praksisklynger”, der skal arbejde med databaseret kvalitetsudvikling.\nNedenfor gives en kort status for arbejdet med at implementere overenskomsten.\nPå mødet vil afdelingschef Frank Ingemann Jensen orientere om aktuel status for implementering af overenskomsten.\nImplementeringsplaner for overflytning af patienter med KOL, type 2-diabetes og urologisk kræft fra sygehus ambulatorier til almen praksis\nPraksisplanudvalget for almen praksis har godkendt implementeringsplaner for overflytning af patienter med KOL, type 2-diabetes og urologisk kræft fra sygehus ambulatorier til almen praksis.\nImplementeringsplanerne uddyber overenskomstens beskrivelse af målgrupper og tidsplan for overflytningen af patienter fra ambulant kontrol på sygehuset til opfølgning i almen praksis. Til understøttelse af implementeringen er der endvidere udarbejdet vejledning for brug af specialistrådgivning og udviklet en model for kompetenceudvikling af de praktiserende læger, i forhold til de nye opgaver. Ligeledes tilvejebringes et datagrundlag til fastsættelse af målgruppens størrelse, samt monitorering af opgaveoverdragelsen.\nI henhold til implementeringsplanerne begyndte overflytningen af opfølgningsopgaven i september 2018. I henhold til overenskomsten skal overflytningen af patienter i ambulant opfølgning være gennemført senest pr. 1. juli 2020.\nEtablering og understøttelse af kvalitetsklynger i almen praksis\nOverenskomst for almen praksis 2018 fastsætter, at lægerne skal indgå i klynger med henblik på at arbejde med og forbedre kvaliteten af behandlingen af patienterne.\nDer er i Syddanmark for øjeblikket etableret fem klynger, og flere er under dannelse. Det forventes, at der i alt vil blive etableret godt 20 klynger i regionen.\nRegion Syddanmark arbejder på at etablere en kvalitetsorganisation til at understøtte klyngerne. På nuværende tidspunkt er der etableret et ”klyngeteam” i den eksisterende konsulent-organisation.\nData til almen praksis\nI regi af den nationale kvalitetsorganisation ”Kvalitet i almen praksis” (KiAP) arbejdes der ligeledes med at understøtte etablering af klynge, herunder hvordan klyngerne kan klædes på til at begynde at arbejde med databaseret kvalitetsudvikling, og hvilke data/indikatorer, der kan og skal stilles til rådighed for almen praksis. Det er i overenskomsten forudsat, at indikatorerne skal have sammenhæng til de otte nationale mål for kvalitet i sundhedssektoren.\nGennem arbejdet i den nationale kvalitetsorganisation er der sikret mulighed for at klyngerne kan tilgå data vedrørende medicinordination, i første omgang med særligt fokus på antibiotika og afhængighedsskabende medicin.\nStatus for øvrig implementering af overenskomsten\nTemagruppen for samordning og patientforløb forventer at påbegynde arbejdet med implementering af overenskomstens øvrige indsatsområder henover efteråret og vinteren.\nI vedlagte bilag orienteres om indhold i indsatsområderne, samt forventet opstart af indsats.\nKræftopfølgning i almen praksis – generelt\nForløbsplaner: KOL, diabetes type 2 og lænderygsmerter\nOpfølgning ved sektorovergange (trafiklysmetoden)\nOpprioritering af sygebesøg\nOpsporing af lungesygdom/KOL\nbilag pkt. 7.114b19d8b-eec6-47c0-bd0b-60eb738640d8.pdf\nStatus for implementering af øvrige indsatsområder\nSundhedsstrategisk Forum tog til efterretning, at der arbejdes mod en organisering af KOL-programmet, så det refererer til Følgegruppe for velfærdsteknologi og telemedicin.\nPå mødet i Det Administrative Kontaktforum den 27. september 2018 blev det kort drøftet, at der er behov for en reorganisering af KOL-programmet i Syddanmark. Det Administrative Kontaktforum besluttede den 22. juni 2017, at Styregruppen for KOL-programmet undtagelsesvis skulle referere direkte til Det Administrative Kontaktforum i stedet for Følgegruppen for velfærdsteknologi og telemedicin. Det vil sige, at KOL-programmet blev undtaget den normale organisering, der ellers praktiseres i forhold til sundhedsaftalesamarbejdet i regi af Det Administrative Kontaktforum. Det blev i beslutningen understreget, at den ændrede organisering skulle ses som et forsøg, der skulle evalueres ved udgangen af sundhedsaftalens aftaleperiode.\nStyregruppen er gennem det seneste års tid blevet opmærksom på, at organiseringen ikke fordrer den ønskede fremdrift. Derfor ønsker man (særligt de kommunale repræsentanter) allerede nu at ændre på organiseringen, for at sikre koblingen til sundhedsaftaleorganiseringen, som ellers ikke måtte udfordres med den særskilte organisering, og have det endnu tættere på Det Administrative Kontaktforum. Slutteligt skal det fremhæves, at de kommunale repræsentanter i Styregruppen har oplevet en del dobbeltarbejde forbundet med arbejdet, fordi de for nuværende er repræsentanter 1:1 med Det Administrative Kontaktforum, og de kommer derved til at drøfte og godkende de samme sager vedr. KOL-programmet flere gange.\nDer pågår derfor aktuelt en drøftelse af reorganisering af KOL-prorgrammet i Følgegruppen, som forventes at komme med et forslag til reorganisering på det kommende møde i Det Administrative Kontaktforum i januar 2019.\ntager nærværende status til efterretning\nPå DAK-mødet den 27. september 2018 blev der orienteret om udsættelsen af Fælles udbud af telemedicin-gennemførselsprojektet, herunder valg af leverandører af infrastruktur samt rammeaftaler for medarbejder- og borgerløsninger. Der er nu offentliggjort en revideret tidsplan for igangsættelse af FUT gennemførselsprojektet og herunder valg af leverandører, se bilag.\nDen nye tidsplan er godkendt af FUT-styregruppen den 15. oktober 2018 og er udarbejdet med afsæt i en forventning om, at leverandøren af infrastruktur offentliggøres primo december 2018.\nKonsekvensen af udskydelsen er, at FUT-gennemførelsesprojektet udskydes med ca. 4. måneder og med en tilsvarende udskydelse af den organisatoriske implementering i regioner og kommuner. . Jf. den nye tidsplan kan implementeringen nu gå i gang i april 2020.\nGrundlæggende får vi i landsdelene længere tid til at forberede bestillinger af løsninger, se bilag.\nForberedelse til bestilling af medarbejderløsning sker i perioden fra 19. december 2018 til 6. februar 2019. Bestillingen skal ske senest 7. februar 2019.\nForberedelse til bestilling af borgerløsning sker i perioden 3. januar 2019 til 5. juni 2019. Bestillingen skal ske senest 6. juni 2019.\ndater for landsdelsprogrammernef0995337-2749-4c02-9928-5e7a42a02653.pdf\ntidsplan for fut34519629-bef3-4f61-8726-b8e588e475fe.pdf\nDater for Landsdelsprogrammerne.pdf\nTidsplan for FUT.pdf\nFormandskabsbehandlet: Status fra følgegrupperne\nAd 1) Sundhedsstrategisk Forum godkendte følgegruppernes status.\nIngen yderligere bemærkninger til opgaveporteføljen, end hvad fremgår af porteføljestyringsværktøjerne. Alle indsatser forløber planmæssigt eller er afsluttet.\nbilag pkt. 9.127f9f520-73de-47dc-b22c-f241de3f1e66.pdf\nbilag pkt. 9.2f63435a0-2b3b-4747-9ba3-8629767c9de5.pdf\nbilag pkt. 9.33a886a45-7938-468c-bcb6-e886efb62ab3.pdf\nbilag pkt. 9.4c9cdafab-ae72-4d9f-bd63-8039e64b01a5.pdf\nbilag pkt. 9.58323b8ab-d64d-4c11-b946-ae0284271664.pdf\nbilag pkt. 9.64eb5105f-a160-4168-96dc-0ac01df82a4b.pdf\nFormandskabsbehandlet: Punkter til det næste møde i Det Administrative Kontaktforum\nAd 1) Sundhedsstrategisk Forum godkendte, at der på mødet i Det Administrative Kontaktforum drøftes, hvorvidt der er sager på dagsordenen til mødet den 24. januar 2019, som kan nøjes med at blive formandsgodkendt.\nPunkter til næste møde i Det Administrative Kontaktforum\nFormandskabet indstiller, at der tages en vurdering af, hvorvidt alle de foreslåede sager er relevante at sætte på dagsordenen til mødet i Det Administrative Kontaktforum den 24. januar, eller om der er sager, som kan nøjes med at blive formandsgodkendt.\ngodkender, at der på mødet i Det Administrative Kontakforum tages en drøftelse af, hvorvidt der er sager på dagsordenen til mødet den 24. januar 2019, som kan nøjes med at blive formandsgodkendt dagsordenssættes på mødet i Det Administrative Kontaktforum\ngodkender, at punkterne dagsordenssættes på mødet i Det Administrative Kontaktforum den 24. januar 2019\nFølgende punkter forventes dagordenssat på mødet i Det Administrative Kontaktforum den 24. januar 2019:\nGodkendelse af forløbsprogram for mennesker med hjertesygdom\nGodkendelse af ændret organisering af KOL-programmet i Syddanmark\nOpfølgning på aftaler om rehabilitering på specialiseret niveau\nRevision af samarbejdsaftalen om traumatiserede flygtninge og krigsveteraner\nAfrapportering vedr. implementering af samarbejdsaftalen for borgere med psykisk sygdom og samtidigt misbrug\nOplæg til et forskningsprojekt med fokus på effekten af genoptræning\nData som kan give indsigt i afregningen af den kommunale medfinansiering\nPotentialer for et ændret samarbejde med subcutan og intermuskulær medicinadministration i kommunale akutfunktioner\nTværsektoriel anvendelse af videokommunikation\nTværsektoriel vidensdeling vedr. velfærdsteknologi og telemedicin\nStatus for KOL-programmet af Syddanmark\nFormandskabsbehandlet: Godkendelse af dagsordenspunkter til Sundhedskoordinationsudvalget\nAd 1) Sundhedsstrategisk Forum godkendte, at sagerne sættes på dagsordenen til mødet i Sundhedskoordinationsudvalget den 6. december, undtaget sagen om “digital service i verdensklasse”, som skal afvente en administrativ drøftelse.\nFormandskabet vurderer ikke, at det giver mening at sætte sagen om regeringens udspil ”digital service i verdensklasse” på dagsordenen til mødet i Sundhedskoordinationsudvalget. Der er behov for en fælles, administrativ drøftelse af udspillet, så politikerne kan blive administrativt klædt på til drøftelsen forud for mødet.\ngodkender, at overstående dagsordenspunkter sendes videre til Sundhedskoordinationsudvalgets møde den 6. december 2018 undtaget sagen om “digital service i verdensklasse”.\ngodkender, at overstående dagsordenspunkter sendes videre til Sundhedskoordinationsudvalgets møde den 6. december 2018\nDet forventes, at følgende punkter vil blive forelagt Sundhedskoordinationsudvalget på mødet den 6. december 2018:\nGodkendelse af høringsversion til Sundhedsaftalen 2019-2023\nDrøftelse af regeringens udspil ”digital service i verdensklasse”\nForberedelse af mødet den 10. december 2018 mellem Sundhedskoordinationsudvalget og kommunale udvalgsformænd med ansvar for sundhedsaftaleområdet\nSammenhæng mellem sundhedsaftalen og praksisplanen, herunder forberedelse af mødet med Praksisplanudvalget og det efterfølgende praksisbesøg hos Lægerne Sønderåparken i Vejle\nGodkendelse af mødetemaer og mødesteder for 2019\nSom en del af mødet mødes Sundhedskoordinationsudvalget og Praksisplanudvalget for at drøfte sammenhæng mellem sundhedsaftalen og praksisplanen. Mødet afholdes i Regionshuset i Vejle, men afsluttes med et besøg og rundvisning ved Lægerne i Sønderåparken i Vejle.\nAd 1) Ingen bemærkninger.


Se Danmark - de bedste billeder fra april: Kig tilbage på måneden, som skiftede fra mol til dur | fyens.dk\nDanmark: April var kontrasternes måned. Fotos (fra øverste venstre hjørne og uret rundt): Katrine Becher Damkjær, Mette Mørk, Christian Nordholt, Johan Gadegaard, Søren Gylling.\n01 maj 2020 kl. 11:56\nDanmark: De er på farten i læsernes tjeneste, og dokumenterer hver eneste dag noget af alt det, der sker i Jylland og på Fyn. Avisens fotografer ser verden i nye vinkler og har adgang til at fortælle historier fra steder, de færreste har adgang til. Hver måned bladrer vi i fotoalbummet og kigger tilbage gennem nogle af fotografernes bedste billeder. April plejer at byde på skiftende vejr - men en af de tråde, man kan se, når man bladrer tilbage gennem nogle af månedens Se Danmark-gallerier er nationens stemningsskift. Fra mol til dur - fra den dystre, trykkede coronastemning, marts var så venlig at give videre - til de lette toner, der kom med frisørernes genåbning og nogle af skolebørnenes gensyn med savnede kammerater.\nSønderborg: Sønderjyllands Symfoniorkesters 55 musikere mødes ikke længere til prøver hver formiddag i koncertsalen Alsion på grund af forsamlingsforbuddet. Musikerne øver i stedet i mindre grupper eller alene. Violinist Mihaela Oprea øver for tiden alene i Alsion og går nogle gange ind i den tomme koncertsal for at spille. Foto: Timo Battefeld\nFredericia: Indehaver af Ti Trin Ned, Rainer Gassner, bruger mange timer på gården Himmerigskov i disse dage. Gården lægger jord til michelinrestaurantens køkkenhave. Restauranten er lukket ned på grund af Coronapandemien. Hver dag samler familien birkevand, som skal bruges til at lave sirup. Foto: Peter Leth-Larsen\nOdense: Odense Golf Klub er blevet åbnet i begrænset omfang. Foto: Birgitte Carol heiberg\nFredericia: Elitesvømmeren Malthe Lindeblad blev afskåret fra bassinerne i svømmehallen, da coronaen ramte Danmark. Men han vil til OL næste år, og derfor svømmer han i Lillebælt for at holde sig i gang. Vandtemperaturen er fem grader. Foto: Søren Gylling\nHolstebro: Verdens gang kan man godt få vendt med lidt afstand til hinanden. Det har taxachaufførerne fundet ud af. Foto: Morten Stricker\nRibe: Folkene bag Kammerslusen har åbnet op for salg af is og sodavand i sommervarmen Foto: Martin Ravn\nSvendborg: I denne tid er der ikke et øje på gaden tidligt om morgenen i Svendborg, så det er muligt at få nogle usædvanlige vinkler af byen med dronen. Her Vor Frue Kirke i forgrunden og Torvet, Sct. Nicolai Kirke og Svendborgsundbroen i baggrunden. Foto: Michael Bager\nGudme: Hjelholdt Uldspinderi er gået over til økologi og netop nu bliver de første økologiske lam født. Foto: Katrine Becher Damkjær\nHørup: Torsdag formiddag røg der stadig fra de nedbrændte bygninger i Høruphav. Beredskabsstyrelsen havde brandvagt natten over.Foto: Hans Chr. Gabelgaard\nVejle: Den driftige apoteker Danji Bhanderi fylder 70 år i fuld fart. Hver eneste morgen springer fødselsdagsbarnet i Vejle Fjord fra vinterbaderforeningen Morgenrødens badebro. Også på sin fødselsdag. Foto: Mette Mørk\nSønderborg: Dyrehospitalet skal flytte, og de har fået Andreas Welin til at udsmykke det nye sted. Foto: Timo Battefeld\nKolding: Sognepræst Per Damgaard Pedersen trådte under gudstjenesten ud af en sidedør i kirken og på et lille podie mod kirkegængerne på parkeringspladsen ved Kristkirken i Kolding. Her råbte han: Kristus er opstanden fra de døde, hvorefter folk i bilerne gentog budskabet og sluttede af med nogle solide dyt. Foto: Morten Pape\nHorsens: - Klondyke lå i mellemkrigsårene helt inde ved Høegh Guldbergs Gade og blev dengang kaldt "Nokken". Langsomt rykkede området længere og længere ud ad Ove Jensens Alle. I "Nokken" var der haver, men herude er Klondyke bygget på affaldsjord, så der dyrker man ikke rigtig noget. Nogle enkelte dyrker dog for eksempel kartofler i baljer. Foto: Morten Pape\nBogense: Karen Elise Mølgaard forsøget at komme i kontakt med sin demente mand, Jørgen, bag ruderne på et plejecenter i Bogense. Hun har ikke mødt ham i en måned. Foto: Michael Bager\nBroager: På Broager Skole er 4. og 5. klasse tilbage. Foto: Timo Battefeld\nKolding: På Lyshøjskolen i Kolding mødte 750 elever onsdag ind til første skoledag, siden corona-pandemien lukkede skolerne i Danmark for en måned siden. Og det gik uden problemer. Nu skal eleverne lære at vaske hænder, holde afstand og blive på deres pladser.. Foto: Søren Gylling\nFjelstervang: Første skoledag efter nedlukningen for 0-5. Klasse på Fjelstervang Skole. Foto: Johan Gadegaard\nHolbøl: Mens Jan Normann var i gang med klud og sprit, smuttede 2. klasse i skoven. Friskolens rengøringshjælp arbejder normalt kun to timer om dagen, nu er han på fuld tid, så skolen kan holde trit med de skrappe regler for rengøring, der er meldt ud. Foto: Timo Battefeld\nKolding: Diana Saatterup Lund fik sin første piercing som 13-årig. Den sidder der endnu og siden er der komet mange flere til. Den 38-årige teamleder bor sammen med hunden Tita og sin kæreste Mike. Han har ingen piercinger endnu, men to tatoveringer. Diana Saatterup Lund kunne ikke forestille sig at bo sammen med en mand, der hverkan har tatoveringer eller piercinger. "Han ville ikke kunne forstå mig", siger hun. Foto: Søren Gylling\nKorning: Borgerne hoppede med på den landsdækkende fællessang for dronning Margrethe i anledning af hendes 80-års fødselsdag i Korning. Langs flagallén stillede byens indbyggere sig med tre meters mellemrum og sang af hjertens lyst. Foto: Morten Pape\nNr. Felding: Nr. Felding Skole lukker dørene op igen - med håndvask hver time og opdeling af elever i små grupper. Tristan Sivertsen (med læsebogen), Mads Gjedsig Mercier (bagerst) og Kasper Hedeholm Lindhardsen har dansk - udenfor. De skiftes til at læse et afsnit højt for de andre. Eleverne holdes hele skoledagen - både i pauser og timer - i de samme små grupper for at begrænse smitterisikoen. Foto: Johan Gadegaard\nHorne: Peder Hejn fik første ben amputeret for otte år siden. Det, der for alvor gav ham livsmodet tilbage, var hans arbejdsgivers lovning på, at der altid ville være et job. I dag har Peder fået begge ben amputeret og arbejder stadig fuldtids. Foto: Martin Ravn\nMølholm: 2. påskedag skred en del af skrænten ned mod Banevang ned i to af haverne. Værst gik det ud over familien Mushagalusa, hvor jorden skubbede til både legehus og trampolin og stadig fylder en pæn portion af græsplænen. Foto: Mette Mørk


DHL-vindere på super fodboldture - FC Nordsjælland\nDHL-vindere på super fodboldture\nHer er rejseberetninger fra nogle glade vindere i DHL-konkurrencen i forbindelse med FC Nordsjællands hjemmekampe. Nogle var i Manchester og andre i München.\nAllan Christensen og Martin Bilgrav vandt en tur til Old Trafford og var afsted til kampen Manchester United-Everton. Det blev en Super oplevelse, og de har sendt følgende rejserapport fra turen:\nKampen mellem Manchester United og Everton skulle spilles søndag eftermiddag, men vi ville gerne se lidt af byen, så vi tog afsted lørdag morgen. Dog havde SAS overbooket flyet, så vi tog mod en passende kompensation for at flyve en lille omvej til München – og hvem vil ikke gerne betales for at tage et smut til Sydtyskland for at drikke en weissbier?\nVel ankommet til Manchester nød vi lørdag aften på United-tilhængernes bar, The Trafford. Her kunne vi først se Christian Eriksen brillere mod Liverpool og bagefter se verdensklassebold i form af Barcelona-Real Madrid. Klasse, klasse. Efter lidt mad i Chinatown kunne vi gå i seng med forventning om mere klassebold om søndagen.\nSøndag formiddag stod på en solid morgenmad på hotellet og en smule sightseeing i Manchester, men da klokken havde passeret 12 drog vi mod stadion. Kampen skulle godt nok først spilles kl. 16, men vi ville gerne nyde stemningen i fulde drag.\nDa vi kom derud var der allerede fyldt med mennesker. Vi hentede vore billetter ved stadion og slog en smut forbi fanshoppen, så vi kunne købe lidt ind til børnene derhjemme. Der var også en goodie bag fra DHL med forskelligt Manchester United-merchandise. Lækkert!\nThe Trafford var nu fyldt til randen med mennesker, men vi skulle da lige have en øl inden kampen. Klokken 15 sad vi forventningsfulde klar på det enorme stadion. Efterhånden blev stadion fyldt og lidt i fire kom spillerne på banen. Inden kampen var der en lille ceremoni, idet man hyldede det gamle United-koryfæ, Sir Bobby Charlton, for, at det var 60 år siden, at han debuterede for klubben.\nDerfor blev én af langsiderne omdøbt til Sir Bobby Charlton Stand. Den anden langside hedder Sir Alex Ferguson Stand. I det hele taget er der mange hilsner til de gamle stjerner både på og uden for stadion, så man forstår at hylde de gamle berømtheder i England.\nKampen var ikke noget at skrive hjem om. United vandt en lidt heldig 1-0-sejr på et mål af Anthony Martial i 2. halvleg, men det var fedt at være der og mærke stemningen. Efter kampen skulle 75.000 mennesker væk fra stadion og langt de fleste skulle med toget ligesom os. Det gik dog forbløffende godt og man må tage hatten af for de lokales sans for logistik, men de har selvfølgelig også 75.000 tilskuere til alle hjemmekampe, så de er i god træning.\nAlt i alt var turen en fed oplevelse. Tak til DHL og FC Nordsjælland for at arrangere konkurrencen, som vi var heldige og en lille smule dygtige at vinde, lyder det fra Allan Christensen og Martin Bilgrav.\nDavid Brøchner Ambæk var med sin far til fodbold i Bayern og har sendt denne rapport:\nMin far og jeg afsted en tidlig morgen til Tyskland, hvor vi skulle ned og se Champions League kampen Bayern M. mod Juventus. En kongekamp var i vente, specielt da første runde blev uafgjort, og der skulle så findes en vinder.\nVi kom afsted og fandt vores hotel, og efter en god tysk wienersnitsel var vi klar til kamp. Stadion Allianz Arena var fantastisk. Det har plads til 70000 tilskuere, og der var fuldt hus. Sikke en stemning.\nEt lille referat af kampen: BM kommer skidt for start og er bagud 0-2 i pausen, hele stadion troede at Bayern var ude. Efter pausen kommer Bayern ud og er som forvandlet, de går op og lægger et højt pres og får reduceret med ca. 15 minutter tilbage. Samtlige 70000 tilskuere står op og råber. Det utrolige sker, 1 minut inde overtiden får Thomas Muller udlignet.\nJuventus er i chok og stadion gik amok og støjniveauet steg endnu mere om muligt. Ordinær kamp slut – og de gik videre til forlænget spilletid; Bayern kommer ud med selvtillid og kommer foran 3-2 og Juventus var knækket. Til slut får Kingsley Coman (som pudsigt nok er ejet af Juventus) gjort det til 4-2, og så begyndte festen for alvor i München.\nEfter kampen tog vi tilbage til hotellet og en fantastisk dag var slut.\nAlt i alt var det den største oplevelse i hele mit liv og jeg var så glad for at jeg tog til Farum den dag, jeg vandt turen. Sikke et eventyr jeg vandt, lyder det fra Davis Brøchner Ambæk.\nSe her lidt billeder fra turen til München:\nSe her lidt billeder fra turen til Manchester:


5 Simple råd - Til dig der vil være selvforsynende\nChristine 25. oktober 2017 0 Comments\nJeg har altid haft et ønske om at være mere eller mindre selvforsynende\nI hvert fald, hvad angår frisk frugt og grønsager.\nSå her er min grund opskrift på selvforsyning\nUanset om du har en stor eller lille have og gerne vil have et stort udbytte, så behøver du ikke, at pløje hele græsplænen op og anlægge flere hundrede kvadratmeter køkkenhave for at kunne forsyne dig med friske grønsager hele året rundt.\nMeget mindre plads kan faktisk gøre det.\nDet ”eneste” det kræver, er planlægning og intensiv dyrkning af jorden.\nFor at det kan lade sig gøre, er der 5 simple råd du skal huske\nAfgrøderne dyrkes i faste, afgrænsede bede, evt. højbede med gange imellem.\nBedene kan være lige så lange du ønsker, så længe bredden ikke er mere end ca. 125 cm, så du kan nå midten af bedet, uden at træde i det.\nOptimalt har du 4-6 separate bede, så du nemt kan overholde sædskifte.Hvis du kan undgå at træde i bedet, holdes jorden løs og du kan derfor slippe af sted med mindre afstand imellem rækkerne.\nUdbyttet bliver større og samtidig bliver der mindre lys og plads til ukrudt.\nFor at forlænge sæsonen, kan man i det tidlige forår og det sene efterår dække jorden, med klart plast eller fiberdug.Jordtemperaturen bliver højere, så der beskyttes mod lettere frost.\nDe fleste af planterne dyrkes ved at, så indendørs i potter eller bakker.Så er de allerede langt foran, når der er ledig jord og så optager planterne ikke dyrebar dyrkningsplads.\nPå den måde, kan et lille stykke jord, nå at give flere afgrøder i løbet af en sæson.\nEn så intensiv dyrkning af jorden, kræver en del næring til planterne.\nSå en god tommelfinger regel er, at hver gang du udplanter nye planter, i stedet for de høstede, så giv bedet et lag kompost og når du ved, at der ikke skal dyrkes mere på et stykke jord, så sås der grøntgødnings planter, som honningurt og blodkløver.\nPå den måde har planter altid mad og jorden forbliver god.\nIsær når du som mig dyrker økologisk have, er det super vigtigt at køre efter et sædskifte, så sygdomme ikke opbygger sig i jorden.Lav derfor altid en plan over hvilke planter du har sat, hvor, så du året efter kan skifte plads.\nSå undgå du sygdomme og andre dårligdomme, uden at sprøjte haven med farlige kemikalier.\nLavendel fornyelse og beskræring


15611519 Bekkasinvej 32, Lodskovvad\nVelholdt sommerhus i naturskønt område\nMidt i Lodskovvads skønne natur finder I dette yderst velholdte sommerhus, som er indrettet i lyse farver med rette sommerhusstemning. Sommerhuset er beliggende midt i skøn natur, hvorfra der er kort afstand til strand, klitplantage, Ålbæk, Råbjerg Mile samt idylliske Skagen. Ligeledes er der rig mulighed for gode cykel- og vandreture på de mange smukke ruter der går igennem området.\nSommerhuset er smukt beliggende på en 1260 m² stor kuperet naturgrund med bevoksning af træer, lyng og hede, hvor dyrelivet er flittige gæster. Den store træterrasse omkranser sommerhuset, hvorfra der er lavet gangbro til udendørs bruser samt sauna. På den store træterrasse kan solen nydes hele dagen og aften i ro og fred.\nSommerhuset har et boligareal på 77 m² velindrettet med: Entré - Værelse - Fordelingsgang - Soveværelse - Køjeværelse med hems - Badeværelse med gulvvarme, bruseniche, vaskemaskine, vask i bordarrangement med skabe, renoveret i 2019 - Køkken - Spiseplads med udgang til træterrassen - Nedsænket stue med brændeovn og stort vinduesparti, som giver et godt lysindfald. Dertil er der et indbygget udhus på 4 m².\nHer får I et velholdt, hyggeligt og indflytningsklart sommerhus med plads til familien. Ønsker du at se nærmere på dette sommerhus, så kontakt os på tlf. 7010 4622 og book en fremvisning.\nBekkasinvej 32, Lodskovvad, Ålbæk\nBrutto / Netto er ex. ejerudgifter 5.211 / 4.614\nBoligen er set gange 1922\nBekkasinvej 32, Lodskovvad, Ålbæk - 15611519


Schneider Electric Danmark - Dokumenter\nVis flere tags\nSchneider Electric 2 case-historier 2 Industri 2 fjernvarme 1 EcoStruxure 1 spildevand 1 vand 1 Processor 1 smart devices 1 vandsegment 1 hi15 1 PAC 1 Produktinformation 1\nSkræddersyet automation rykker ind i mindre bygninger og private hjem\nDokumenter • 2017-12-19 13:22 CET\nMarkedet for bygningsautomation vokser hurtigt. Faktisk forventes det at vokse til 99,11 mia. dollar (ca. 625 mia. kr.) i 2022*. For mange bygherrer og driftschefer skaber udviklingen af Internet of Things (IoT) med mobile og ’connectede’ enheder dog også større krav til fleksibilitet og kontrol – især i mindre bygninger. Og det giver Schneider Electric nu sit svar på.\nEnergigigant går forrest i klimakampen\nDokumenter • 2017-11-15 16:44 CET\nCOP23 er i fuld gang, og lige nu går klimaeksperter fra hele verden sammen for at diskutere klodens fremtid. Og selvom missionen er politisk, lægges der ikke skjul på, at de store, globale organisationer er afgørende brikker for at nå FN-verdensmålene. En af dem er energigiganten Schneider Electric, der på COP23 intensiverer kampen om at blive CO2-neutral i 2030.\nSchneider Electric hædrer kunder for succes med digital omstilling\nDokumenter • 2017-11-15 13:58 CET\nSeks store kunder hos Schneider Electric er blandt de virksomheder, som med stor succes har gennemført digital omstilling og opnået enestående resultater. De blev for nylig hædret af Schneider Electric på den årlige Innovation Summit: Software Conference 2017 i San Antonio, Texas. De seks priser blev uddelt i tre overordnede kategorier.\n175 danske teknologieksperter samles i dag for at gøre Industri 4.0 til virkelighed\nDokumenter • 2017-11-07 09:29 CET\nEltronic udnævnt som første danske Endorsed Wonderware Partner\nDokumenter • 2017-11-01 14:31 CET\nNy generation af mikrodatacentre gør virksomheder klar til edge computing\nDokumenter • 2017-10-26 12:57 CEST\nSkanderborg i front som fremtidens intelligente vandby\nDokumenter • 2017-10-26 12:00 CEST\nNye Altivar Process frekvensomformere fra Schneider Electric understøtter Skanderborg Forsynings strategi. Indbygget intelligens, multipumpe-funktion og redundant master/slave-funktionalitet gør, at Skanderborg Forsyning kan erstatte traditionel styring med de nye, intelligente frekvensomformere.\nEr strømmen gået?\nDokumenter • 2017-10-23 10:34 CEST\nTavlekomponenter udviklet specielt til boliger\nDokumenter • 2017-10-23 10:23 CEST\nEffektivisér energiforbruget med intelligent maksimalafbryder\nDokumenter • 2017-10-11 13:04 CEST\nNy Masterpact MTZ-maksimalafbryder gør det muligt at indsamle data på installationer ved at overvåge og måle kontinuerligt. På sigt kan det betyde energibesparelser på op til 30 procent – det er både godt for den sorte og grønne bundlinje.\nITU-studerende udvikler til fremtiden hos Schneider Electric\nDokumenter • 2017-10-11 08:00 CEST\nI disse dage varmer 75 studerende fra IT-Universitetet i København op til et semesterprojekt faciliteret af Schneider Electric.\nUndgå driftsforstyrrelser med fremtidens maksimalafbryder\nDokumenter • 2017-09-26 10:23 CEST\nMasterpact MTZ-maksimalafbryder fra Schneider Electric er en innovativ løsning – selv i de mest krævende miljøer. Den er fremtidssikret, og den giver et godt overblik over installationen, så risikoen for driftsforstyrrelser minimeres.\nMød verdens første fremtidssikrede maksimalafbryder\nDokumenter • 2017-09-18 11:12 CEST\nMasterpact MTZ-maksimalafbryderen fra Schneider Electric kommer nu i en ny og fremtidssikret udgave. Det betyder bl.a., at alle relevante måledata nu kan vises på smartphonen og dermed erstatte det lokale display i tavlefronten – så har man et perfekt overblik over den elektriske installation.\nSchneider Electric på hi-messen 2017: Forretningsmæssige fordele ved øget integration i industrien\nDokumenter • 2017-09-12 08:00 CEST\nSchneider Electric sætter fokus på fordelene ved sammenhæng og intelligens i industrien, fra bygning til applikation. Produktnyheder og after party onsdag den 4. oktober er også på programmet for årets hi-messe i Herning.\nCSR-ekspert: Mange danske virksomheder fokuserer ikke på grøn branding\nDokumenter • 2017-07-25 09:17 CEST\nMange små og mellemstore danske virksomheder har ikke en CSR-politik. Det er ærgerligt, for en grøn profil og energibesparelser giver nemlig en mere positiv opfattelse af virksomheden hos kunder og medarbejdere og bidrager til bundlinjen, ifølge CSR-ekspert Sune Skadegaard Thorsen.\nEkspertens 4 grunde: Derfor skal smart energistyring på ledelsens agenda\nDokumenter • 2017-06-12 15:24 CEST\nDet er dyrt, ineffektivt og skadeligt for miljøet, når varme- køle- og el-systemerne på kontoret eller fabrikken, ikke taler sammen. Her får du 4 afgørende grunde til, hvorfor du som leder bør indtænke intelligent energistyring, når du fremtidssikrer forretningen.\nForsyning Helsingør forventer synergieffekt med nyt hovedsæde\nDokumenter • 2017-06-01 08:00 CEST\nI en entreprise til i alt 130 mio. kr. opfører BAM Danmark Forsyning Helsingørs nye hovedsæde, der skal samle selskabets aktiviteter på Energivej i Helsingør. Schneider Electric leverer bygningsstyring til det store projekt, som skal skabe synergier for forsyningsselskabets medarbejdere.


Sådan bør en aktieportefølje sammensættes - Investering for privatpersoner og virksomhedsejere\nI forlængelse af de seneste blogs om risikostyring spørger flere læsere:\n”Jeg kan godt se, at rebalancering er en fornuftig strategi. Men hvordan sammensætter du aktieporteføljen, så vi opnår den størst mulige positive effekt?”\nKodeordet er forskellighed\nDet korte svar er: Porteføljen skal bestå af så forskellige dele af markedet som mulig.\nÅrsagen er, som vi har set med aktier i amerikanske og nye markeder, at rebalancering over tid høster flest frugter, når porteføljens komponenter danser mest mulig ude af takt. Eller at fondene har lav korrelation, hvis du foretrækker den tekniske betegnelse. Som eksempelvis i år, hvor danske OMX C25 er i -10% og amerikanske aktier i +10%.\nKan vi mon finde den optimale portefølje? Inden du går i gang med at regne på alverdens historiske data, så klap lige hesten. For den perfekte portefølje findes kun i investeringsnørdernes modelverden. Du kan ikke beregne om den optimale andel af europæiske aktier i din portefølje fremover er 20%, 30% eller 40% over de næste 10 år.\nMen vi er ikke på bar bund. For vi kan observere, at kursudviklingen på store og små børsnoterede selskaber (large hhv small cap) ofte afviger i perioder på flere år. Derfor er det ønskeligt, at begge dele af markedet er repræsenteret i porteføljen, når vi ikke ved hvad fremtiden bringer. Det samme gælder geografiske områder. Det er tankegodset bag vores porteføljer.\nFokus er på porteføljens samlede robusthed over en årrække og ikke på de enkelte markeder, som fondene repræsenterer. Eksempelvis har aktier i mindre selskaber historisk haft højere afkast og risiko end store selskaber. Det forventede afkast i porteføljen øges derfor med andelen af small cap eksponering. Men risikoen øges ikke tilsvarende, fordi en portion små selskaber spiller godt sammen med store selskaber. Det er ekstra-gevinsten ved nyttig risikospredning.\nDer er mange forhindringer fra tegnebræt til porteføljer i praksis: Regler, skat, valuta, fondsudbydere, omkostninger osv. Ikke alle attraktive dele af markedet er repræsenteret ved en omkostningseffektiv fond: Jeg vil gerne investere i europæiske small cap value aktier, men ikke hvis det koster 2% om året til manageren.\nMen hold fast i essensen: Jo mere forskellige porteføljens fonde er, desto bedre er porteføljens forhold mellem afkast og risiko. Og det er sagen.\nDet er svært at være anderledes\nVores globale aktieporteføljer er sammensat anderledes end stort set alle andre porteføljer eller indeks (benchmarks), som du hører om, selv om vi benytter indeksfonde. Og det giver ofte anledning til spørgsmål.\nDe fleste er med på, at en global portefølje med flere tusind aktier i store og små selskaber er forskellig fra de 20-25 største danske aktier. Porteføljen er imidlertid også anderledes end MSCI World-indekset, der kun inkluderer de 20% største selskaber i verden (ingen small cap aktier), og som har mere end 60% placeret i US dollar, hvilket jeg ikke vil anbefale danske investorer, selv om det ville have givet et markant bedre afkast hidtil i år. Desuden er det ikke muligt at udnytte rebalancering, medmindre man løbende tilpasser en portefølje bestående af forskellige udsnit af markedet. Det kan man ikke med et enkelt indeks.\nDen mest retvisende eller informative måde at benchmarke sin portefølje på er at sammenligne den med et indeks, der afspejler sammensætningen af porteføljen. Har du 40% europæiske aktier i porteføljen, så bør dit benchmark indeholde samme andel. Og så fremdeles for hver del af porteføljen. Og når jeg gør det, ser vi, at porteføljen præcist leverer afkastet fra den markeds-sammensætning, som vi har valgt for at få mest muligt ud af vores strategi om rebalancering over tid.\nI mellemtiden – og den er lang – vil vi ofte spekulere på, om vi mon gør det rigtige, selv om planen er lagt. Efter solid medvind på amerikanske aktier i flere år tænker vi ”hvorfor har jeg ikke flere af dem og færre europæiske?”. Eller ”hvorfor har jeg small cap value aktier, når de store selskaber har gjort det bedre i år?”. Spørgsmålene dukker altid op, når fondene i porteføljen har forskellig fart på.\nI den forbindelse tænker jeg ofte på grundlæggeren af Vanguard Jack Bogle’s ord, der tåler en gentagelse: ”Halvdelen af tiden tænker jeg på, om jeg skal have flere aktier. Resten af tiden overvejer jeg, om jeg mon skal have færre!”\nIngen portefølje kan garantere succes. Men en god plan der ikke gennemføres kommer aldrig til at lykkes. Netop derfor er Jack Bogle’s bedste investeringsråd: ”Stay the course” (hold kursen).\nAf Jesper Dall, partner i Miranova|26. februar 2021\nHvis du hver dag overvejer, om du skal sælge dine værdipapirer eller købe aktier for dine kontanter, så ved du hvad det vil sige ikke at have en strategi for din opsparing. ”Jamen, jeg følger jo med og har fingeren ...\nAf Jesper Dall, partner i Miranova|5. februar 2021\nNår naboer udfritter dig om GameStop-aktiens vilde ridt mens du rydder sne på fortovet, så ved man at den er gal. Der har det seneste år været en eksplosiv vækst i antal investeringsdepoter verden over. Alle er ...


Vi sætter ansvarlig virksomhedsdrift i et nyt lys med 34 solenergianlæg, som leverer 9,3 millioner kWh ren energi til os.\nStaples gjorde sin storslåede entre på det sydamerikanske marked i 2004. Med opkøbet af Officenet blev Staples Brazil hurtigt en af de største B2B- og e-handelsvirksomheder i Sydamerika. Vi er lige nu i gang med at udvide vores detailforretning til Buenos Aires, hvor vi har åbnet butikker, som tilbyder tusindvis af kontorprodukter samt vores kendetegnende enkle oplevelse.\tEuropa\nVi har hundredvis af detailbutikker fordelt på fem lande. Og næsten tre millioner virksomheder og kunder benytter vores europæiske e-handelswebsted til indkøb af alle deres kontorprodukter. Staples tilbyder adskillige kataloger og websteder i forskellige europæiske lande, herunder Østrig, Belgien, Danmark, Frankrig, Tyskland, Italien, Irland, Holland, Polen, Spanien, Sverige, Schweiz og Storbritannien. Vores B2B-division har en tilsvarende stor udbredelse, som omfatter alle disse lande samt Luxembourg.\tAsien og Stillehavsområdet\nI Kina har vi travlt med at levere kontorprodukter til indbyggerne i Beijing, Shanghai, Shenzhen og Guangzhou, mens vores e-handel i Taiwan vokser dag for dag. Og det er ikke alt.I Indien har vi indgået et samarbejde med landets største detailvirksomhed, Future Group. Vi er til stede i ni storbyer og fungerer som samlet leverandør af kontorprodukter, lige fra teknologi til kontormøbler. E-handel er også en afgørende del af vores forretning og et område, som vi har udset til fremtidig vækst.I Australien og New Zealand betyder vores nylige opkøb af Corporate Express, at vi gør livet enklere på begge sider af Ækvator. Vores e-handel blomstrer, og vi deler vores store ekspertise inden for alt fra it-løsninger og markedsføring til forplejning og møbler til virksomheder.\tAlle lande\nSPPStaples Promotional Products® (SPP)\nQuillQuill og SmileMakers\nRetail - YeseCom - YesB-to-B - YesSPSD - NoSPS - NoSPP - NoQuill - NoSøg\nRetail - NoeCom - YesB-to-B - YesSPSD - NoSPS - NoSPP - NoQuill - NoSøg\nRetail - YeseCom - YesB-to-B - YesSPSD - NoSPS - YesSPP - YesQuill - NoSøg\nRetail - YeseCom - YesB-to-B - YesSPSD - NoSPS - NoSPP - YesQuill - NoSøg\nRetail - YeseCom - NoB-to-B - YesSPSD - NoSPS - NoSPP - NoQuill - NoSøg\nRetail - NoeCom - YesB-to-B - YesSPSD - NoSPS - YesSPP - NoQuill - NoSøg\nRetail - NoeCom - NoB-to-B - YesSPSD - NoSPS - NoSPP - NoQuill - NoSøg\nRetail - YeseCom - YesB-to-B - YesSPSD - YesSPS - NoSPP - YesQuill - YesSøg\nYilmaz - Store Manager Tyskland\tDet er nærmest umuligt for mig at afgøre, hvad der har været min største bedrift indtil videre. Jeg er f.eks. virkelig stolt over at have færdiggjort min kandidatgrad, samtidig med at jeg var deltidsansat hos Staples. Imidlertid var den dag, hvor jeg slog en butiksrekord ved at skaffe 25 nye Rewards-kunder, også ret utrolig.Med fem års videregående uddannelse og seks års butikserfaring følte jeg mig klar til at prøve kræfter med en stilling i hovedkontoret – og Staples var enig. I dag arbejder jeg som Online Marketing Executive, og det giver mig masser af muligheder for at gøre brug af alle de ting, jeg har lært.De ledere og medarbejdere, jeg har arbejdet sammen med i løbet af årene, er helt afgjort grunden til, at jeg har den selvsikkerhed, som jeg har i dag. Der er en virkeligt god balance mellem arbejde og fritid, og som team prøver vi at omgås hinanden uden for arbejdspladsen. Alle medarbejdere hos Staples vil gerne se deres kollegaer vokse og trives – og det er lige præcist det, der gør kulturen så god.\nI 2009 begyndte Staples at vokse i Brasilien. Og jeg ville rigtigt gerne hjælpe. Jeg startede som juniorjurist og ydede støtte til HR i forbindelse med beslutninger omkring processer og med at finde balancen mellem vores forretningsbehov, lovgivningen og tilfredsheden blandt vores medarbejdere. Efter nogle måneder blev jeg forfremmet, og nu arbejder jeg med at finde måder at kommunikere vores juridiske arbejde på til resten af virksomheden.I løbet af det sidste år har vores afdeling gennemgået mange ændringer, og indlæringskurven har været stejl for os alle sammen. Som team har vi overvundet mange udfordringer, og det har styrket båndene mellem os. Det har betydet meget, at vi vidste, at vi altid kunne regne med støtte fra Staples International.Når jeg ser tilbage, er jeg glad for, at vi har fået prøvet os selv af ved at have en travl periode. I takt med at vi udvikler os, har jeg fuld tiltro til mit team. Jeg tror virkelig, at vi kan gennemføre alt, hvad vi sætter os for.